ועדת הכלכלה, כנסת 23, פרוטוקול מספר 181, 2021-01-20 09:00

יעקב מרגי: שלום לכולם, אני מתכבד לפתוח את ישיבת ועדת הכלכלה של הכנסת, ה-20 בינואר 2021, ז' בשבט תשפ"א.

יעקב מרגי: הנושא על סדר-היום: הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 7).

יעקב מרגי: אני הייתי מציע שקודם כול היועץ המשפטי של הוועדה ייתן לנו תמונת מצב איפה אנחנו, לקראת מה אנחנו הולכים ועל מה אנחנו הולכים לדון, לפני שנעלה את המבקשים של התקנות להתייחסות.

איתי עצמון: שהם אלה שיסבירו כמובן בפרטי פרטים את התיקון.

איתי עצמון: התיקון הוא, כפי שנאמר, לתקנות סמכויות מיוחדות להתמודדות עם נגיף הקורונה החדש, שעוסקות בהגבלות על הפעלת שדות תעופה וטיסות.

איתי עצמון: אלה תקנות שאושרו כאן בוועדה לראשונה בחודש אוגוסט, מאז מוארכות מעת לעת לפי החוק.

איתי עצמון: התקנות ככלל הן בתוקף ל-28 יום בכל פעם, אלא אם כן הוועדה מחליטה על קיצור התקופה.

איתי עצמון: אני רוצה כאן להדגיש, שמדובר על תיקון לתקנות העיקריות, שאיננו קשור מבחינה משפטית להגבלות החדשות או להידוק הסגר.

איתי עצמון: כלומר, זה תיקון שישולב מעתה ואילך בתקנות שעוסקות בהגבלות על הפעלת שדות תעופה וטיסות.

איתי עצמון: התקנות האלה כרגע בתוקף עד ה-3 בפברואר, אלא אם כן הוועדה עכשיו – הוועדה בעצם עכשיו לא יכולה להחליט על קיצור, מכיוון שזה התוקף של התקנות העיקריות.

איתי עצמון: התיקון הזה ישתלב באותן תקנות.

איתי עצמון: מדובר בהגבלות חדשות על כניסת אנשים למדינת ישראל וחובה להציג אישורים שונים.

איתי עצמון: אני מציע שאת המסגרת הכללית יציגו נציגי הממשלה שהגישו אתמול את התקנות לאישור הוועדה.

יעקב מרגי: משרד הבריאות, טל, תחשבי שאנחנו בהמשך של אותו דיון שהיה השבוע.

יעקב מרגי: מה השתנה?

יעקב מרגי: מה נוסף לנו?

יעקב מרגי: בסוגיית המגבלות שמשרד הבריאות מבקש לאשר, אחר כך נרחיב את זה לתחום התעופה.

טל פוקס: בסדר גמור.

טל פוקס: אז באמת התיקון מתמקד בהטלה של חובה להיבדק.

טל פוקס: בעצם החובה היא לא לעלות לטיסה מבלי שמתקיים בך אחד משלושה דברים: האפשרות הראשונה, והיא בעצם דרך המלך, היא לבצע בדיקה במהלך 72 השעות שלפני הטיסה, בדיקת קורונה, ולקבל תוצאה שלילית לפני העלייה למטוס; אפשרות אחרת היא להציג אישור החלמה או אישור התחסנות רשמי של ישראל, שניתן על ידי משרד הבריאות; ואפשרות נוספת, באמת במקרים שאנחנו ניסחנו "צורך הומניטרי" או "צורך אישי מיוחד", שאין אפשרות בעצם לקיים את הבדיקה, יש אפשרות להגיש בקשה לוועדת חריגים, ולקבל אישור פרטני לעלות לטיסה בלי אלה.

טל פוקס: וכמובן שהרעיון הוא שבמקרה של בן אדם שנמצא במקום שאין לו ברירה, הוא לא יכול לעבור לעיר אחרת שכן ניתן לבצע את הבדיקה, באמת כמה שיותר לצמצם את המקרים האלה, כדי שמי שיעלה לטיסה כן יעמוד באחד מהתנאים האלה.

טל פוקס: אני רוצה לציין, שהאיסור לעלות חולה לטיסה זה איסור שכבר היה לפני כן, ואנחנו רואים את התיקון הזה כתיקון שהוא נלווה, והוא בעצם בא לוודא בצורה יותר טובה שאכן לא עולה חולה.

טל פוקס: כי לפני כן היה אסור לעלות חולה, אבל בן אדם לא ידע אם הוא חולה או לא תמיד.

טל פוקס: ולכן הרבה פעמים יכול להיות שעלה בן אדם חולה, למרות שהוא לא ידע שהוא חולה.

טל פוקס: וכאן אנחנו רוצים לעשות וידוא יותר משמעותי על זה שהוא לא חולה.

בועז טופורובסקי: אני רק שואל שאלת הבהרה: אם בא אזרח ישראלי ואין לו את אחד משלושתם, הוא לא עולה על הטיסה?

יעקב מרגי: רגע, תעשי סדר.

יעקב מרגי: עד עכשיו נתת סקירה לטיסות היוצאות?

טל פוקס: כל התיקון מדבר רק על נוסעים נכנסים.

טל פוקס: החובה היא על נוסע שנמצא במדינה אחרת שהיא לא ישראל לפני שהוא מגיע לישראל.

יעקב מרגי: תשיבי לו, אני אשלים למה התיקון הוא רק על הנכנסים, כי ליוצאים הם מסתמכים על זה שחברת התעופה, אם היא תעלה חולה מאומת לא לפני הנהלים של המדינות, היא תצטרך להחזיר אותו בעלויות שלהם.

יעקב מרגי: כמו שבמדינות שיש ויזות, אם חברת התעופה מעלה אדם ללא ויזה, האחריות להחזיר אותו היא עליה.

יעקב מרגי: אבל תשיבי לו.

טל פוקס: - - - מה לגבי אזרח שיגיע לישראל – אז התקנות האלה חלות גם על אזרחים, ובעצם החובה היא על כולם.

בועז טופורובסקי: לא, אני אחדד: אם אני אזרח ישראלי, נמצא עכשיו בטורקיה, רוצה לחזור לישראל, ואין לי את אחד משלושת הדברים – בדיקה, אישור החלמה או ועדת חריגים – לא יעלו אותי על הטיסה?

טל פוקס: זו החובה.

טל פוקס: כן, יש חובה מקבילה על מפעיל אווירי, על חברת תעופה, לא להעלות אדם שלא מחזיק באחד מהאישורים האלה על טיסה.

בועז טופורובסקי: אם מעלים זה רק קנס.

בועז טופורובסקי: זאת אומרת, אם אני מגיע לישראל, ואיכשהו הצלחתי לעלות על טיסה, אז אני משלם קנס וחברת התעופה משלמת קנס.

טל פוקס: נכון.

בועז טופורובסקי: ואני נכנס לישראל.

אימאן ח'טיב יאסין: אתה צריך קודם כול שיתברר שאתה חיובי.

בועז טופורובסקי: למה?

בועז טופורובסקי: לא.

טל פוקס: לא, זה לא קשור, עצם זה שעלית בלי בדיקה, גם אם – יכול מאוד להיות שהמקרים שיעלו עליהם זה מקרים שבהם יתברר שאדם היה חולה והוא לא עשה את הבדיקה.

טל פוקס: אבל גם אם בן אדם מגיע לישראל, יורד מהמטוס בישראל, שוטר יכול לבקש ממנו: תראה לי את האישור הזה.

טל פוקס: אין לו את האישור הזה, גם הוא עבר את העבירה, וגם חברת התעופה שהעלתה אותו בלי זה עברה את העבירה.

בועז טופורובסקי: ואז הוא ישלם קנס, חברת התעופה, והוא נכנס לישראל כרגיל.

יעקב מרגי: הולך לבדיקה.

טל פוקס: זה מכוח סמכויות אחרות, אבל כן, לפי התקנות האלה לא יהיה אפשר להחזיר אותו, כי בחוק הסמכויות יש סמכויות מוגבלות, ואין סמכות כזאת בחוק הסמכויות, וכן יש סמכויות לקנס.

טל פוקס: אבל החובה היא גם על המפעיל האווירי לא להעלות אותו מלכתחילה.

טל פוקס: לכן בפועל מראש לא אמור להיכנס לכאן אדם שאין לו את אחד מהאישורים האלה.

טל פוקס: אבל אם הוא כבר הגיע לכאן, הסמכות היא לתת קנס ולא לגרש.

ולדימיר בליאק: מה הקריטריונים לוועדת חריגים?

טל פוקס: הקריטריון הוא קודם כול מאוד דומה לקריטריון שאנחנו מפעילים היום בנושא של טיסה יוצאת, שהיא לא לאחת מהמטרות - - -

יעקב מרגי: חברים, אומנם זה לא הדיון, אבל בכוונה נתתי פה התייחסות למשרד הבריאות, כי גם לנו וגם לציבור זה חשוב לדעת על מה מושתתות התקנות שאנחנו הולכים לגעת בהן.

יעקב מרגי: בבקשה.

טל פוקס: אז ועדת החריגים מדברת על צורך הומניטרי או צורך אישי מיוחד לעלות לטיסה למרות שאתה לא מחזיק באחד מהאישורים האלו.

טל פוקס: ואחת מהאפשרויות או הדוגמה שמוצגת, שהיא דוגמה חשובה למקרה כזה של צורך אישי מיוחד או צורך הומניטרי, זה בן אדם שיש לו קושי ממשי של היעדר נגישות לבדיקה.

טל פוקס: לגבי איך יפרשו את זה, ד"ר אשר שלמון ממשרד הבריאות יוכל להרחיב, אבל הפרשנות באמת מצומצמת ככל האפשר, כי זה לא שאנחנו מונעים להיכנס אלא אנחנו צריכים לראות שבאמת יש לך איזשהו צורך אישי מיוחד, שלא מאפשר לך להמתין לתוצאה של בדיקה או ללכת ולבצע בדיקה, שבסופו של דבר אנחנו מקווים ומניחים שברוב מוחלט של המקרים לא יצטרכו להגיע לוועדה הזאת.

אימאן ח'טיב יאסין: ועוד שאלה בנושא הספציפי הזה:

אימאן ח'טיב יאסין: האם באמת בפועל ניתן להשיג את האישור הזה?

אימאן ח'טיב יאסין: כי מדובר פה על קבוצה של אנשים.

טל פוקס: מה זה אומר קבוצה?

אימאן ח'טיב יאסין: יש את כל התנאים שחייבים להעלות אותו לטיסה למרות הכול, אבל הוא צריך את האישור הזה.

יעקב מרגי: לכן הקימו את ועדת החריגים.

טל פוקס: ועדת החריגים תצטרך להיות בזמינות מאוד גבוהה, זה ברור לנו.

טל פוקס: לא אמרתי, אבל חשוב להגיד: התקנות האלה נכנסות לתוקף ב-23 בינואר.

טל פוקס: ולכן יש באמת שלושה ימים – היום, מחר, מוחרתיים – להיערכות גם בשביל האנשים, הנוסעים, שיוכלו להתארגן על בדיקות, גם בשביל חברות התעופה, וגם בשביל ועדת החריגים הזאת, שתוכל לקום.

יעקב מרגי: אתה מבין למה הדחיפות?

יעקב מרגי: כל שעה קודם זה רווח נקי.

בועז טופורובסקי: בסדר, תיכף נגיע לדחיפות.

בועז טופורובסקי: אני חוזר לאותה דוגמה בטורקיה, אם אני עכשיו לא מוצא מקום לעשות בדיקה – זה מבחינת ועדת חריגים עבר?

טל פוקס: שוב, אני מציעה שגם אשר שלמון יתייחס לזה, אבל אני כן אגיד, שאני חושבת שיש מקום גם לשאול: איך הגעת למצב שאתה נמצא במקום שאתה לא יכול לבצע פה בדיקה?

טל פוקס: כן, אנחנו מצפים מאנשים שהם יתכננו את הנסיעה.

יעקב מרגי: לא יכול להיות שבטורקיה אפשר לעשות השתלות שיער, השתלות שיניים והכול, ובדיקת קורונה אי-אפשר.

טל פוקס: אנחנו מצפים שאנשים יתכננו את הנסיעה באופן שיאפשר להם לבצע בדיקה.

טל פוקס: יכול להיות שאם יש עכשיו מישהו שם הוא כבר לא יכול לתכנן את זה, אבל בעוד כמה ימים אז כן כבר שיתכנן את זה, ויגיע למקום שהוא יכול לבצע בו בדיקה.

טל פוקס: בסך הכול סוג הבדיקה הנדרשת זה הבדיקה הכי שגרתית.

יעקב מרגי: טל, תודה.

יעקב מרגי: רת"א, בבקשה.

רננה שחר: בוקר טוב לוועדה, אני היועצת המשפטית לרשות התעופה האזרחית.

רננה שחר: אני רוצה להגיד שבמה שאנחנו נתרכז היום זה להכין חומר מנחה לחברות התעופה, כי ברור לנו שחברות צריכות להבין מה הן נדרשות לראות, כדי שהן יוכלו למלא את החובות שהוטלו עליהן, את האיסורים שהוטלו עליהן.

רננה שחר: ולכן אנחנו היום, יחד עם משרד הבריאות, נעשה את מרב המאמצים, כדי שהם יבינו איך נראה אישור מחלים, איך נראה אישור מתחסן, איך נראה אישור ועדת חריגים.

רננה שחר: ובדיקת COVID-19 negative אני מניחה שלא צריך יותר מדי הנחיות.

רננה שחר: אז בוא נגיד, שבזה אנחנו נתרכז היום, משום שהקושי של הימים הראשונים נראה לי מאוד ברור.

רננה שחר: זה לא אותו דבר למי שקונה עכשיו כרטיס – או עכשיו בכלל אי-אפשר לקנות כרטיסים, סליחה.

רננה שחר: אבל זה ברור שמי שכרגע נמצא בחו"ל זה יותר קשה להתחיל להתארגן עכשיו על כל הדברים.

רננה שחר: אז אנחנו היום נתרכז בדבר הזה, אדוני.

יעקב מרגי: איתי.

איתי עצמון: אני רוצה לשאול את נציגי הממשלה, איך בדיוק נעשית ההיערכות להסברת התקנות החדשות לציבור?

איתי עצמון: האם אתם תפרסמו איזשהן הודעות, שבהן ירוכז מידע בעניין ההסדר החדש, לרבות למשל איך פונים לוועדת החריגים, הסבר לגבי תעודת מחלים וכו'?

טל פוקס: אז קודם כול, כמו שכל המידע לגבי כל הנושאים מפורסם באתר משרד הבריאות, גם זה.

טל פוקס: כבר אתמול עסקנו בהתחלה של פיתוח של מה שצריך לעלות לאתר.

טל פוקס: גם בתוך הצהרת הבריאות, בעצם ההצהרה על זה שאתה ביצעת את אחד מהדברים האלה, את הבדיקה, או שיש לך את אחד מהאישורים האחרים, היא גם תהיה חלק מההצהרה.

טל פוקס: בן אדם יצהיר על זה, וגם יהיה לו את המידע הזה במייל שנשלח אליו בחזרה, אחרי שהוא ממלא את ההצהרה, וגם יעלה מידע לאתר.

איתי עצמון: ההסבר שתעלו יהיה בכמה שפות?

טל פוקס: כן.

איתי עצמון: ואיך פונים לוועדת החריגים?

טל פוקס: גם זה יפורסם.

איתי עצמון: אנחנו רוצים לשמוע.

איתי עצמון: אני מניח שתהיה גם דרך מקוונת לפנות לוועדת החריגים באופן נגיש, פשוט?

טל פוקס: אנחנו נעשה את מיטב המאמצים כדי שזה יהיה הכי פשוט והכי נגיש ככל האפשר.

טל פוקס: זה ברור לנו שצריכה להיות פה זמינות גבוהה וצריכה להיות בהירות בצורת הפנייה.

אימאן ח'טיב יאסין: הקריטריונים יהיו ברורים?

טל פוקס: ואני לא יכולה להגיד לך עדיין איך בדיוק זה יהיה, אבל אנחנו לחלוטין על זה ועובדים על זה ומבינים את הצורך בבהירות ובזמינות.

יעקב מרגי: ד"ר אשר שלמון, בבקשה.

שלמון: בוקר טוב לכולם.

שלמון: לגבי שאלת שתי הבדיקות, לא ריאלי לבקש שתי בדיקות מהאנשים לפני הגעה, וגם אני לא מכיר מישהו בעולם שדורש את זה.

שלמון: פרקטית יש פה שתי בדיקות, כי אדם נבדק עד 72 שעות לפני טיסה פעם ראשונה, ולאחר נחיתה פעם שנייה.

שלמון: נותן לנו מרווח מאוד בטוח לזהות את רוב האנשים שנושאים נגיף בכניסתם לישראל.

שלמון: לגבי ועדת החריגים – ההצעה הייתה שהוועדה הקיימת ההומניטרית, שמשותפת לרשות האוכלוסין, למשרד החוץ ולנו, תתפקד גם בסוגיה הזו.

שלמון: נצטרך לראות איך לעשות את זה באמת בדרך גמישה ומהירה.

שלמון: בעינינו חריגים זה אחד משניים: או באמת מיד, שאין שום דרך פרקטית להיבדק בו.

שלמון: דרך אגב, אני לא כל כך מכיר כאלה, גם לא במדינות הקטנות באפריקה.

יעקב מרגי: אשי, סליחה, כשאתה רוצה להסתמך על אותה ועדה זה לגיטימי, רק קח בחשבון שהמצב משתנה, שפה גם ישראלים מאומתים לא יוכלו להיכנס, הזמינות של הוועדה לדיוני חריגים צריכה להיות זמינות גבוהה יותר מאשר היא הייתה עד היום לגבי אותה ועדה שהזכרת.

שלמון: אני אזכיר רק במאמר: הוועדה מתנהלת בקבוצת ווטסאפ, ומניסיוני, כולל הלילה, היא פעילה מעל 18 שעות ביממה.

שלמון: אני לא מכיר היום ועדה ממשלתית שזמינה ברמה כזו.

שלמון: לכן גם חשבנו - - - זה לא ברור לי שהחברים האחרים בוועדה יסכימו לזה.

שלמון: המטרה היא לא לאשר חולים, חולים לא ייכנסו דרך הוועדה הזו.

שלמון: מי שחולה וחייב להגיע ארצה, יתכבד ויזמין הטסה רפואית, יגיע בהסטה רפואית, עשינו כבר עשרות רבות של כאלה.

שלמון: מדובר באנשים שלא יכולים להיבדק ועדיין צריכים לעלות לטיסה.

שלמון: שוב, מקרה קלאסי: הלוויה, חלילה, אירוע רפואי קיצוני וכדו'.

שלמון: אני מניח שזה יתנקז בעיקר אליי, ובכוונתי לאשר.

יעקב מרגי: אוקיי.

יעקב מרגי: תודה.

יעקב מרגי: עופר מלכה, משרד התחבורה.

עופר מלכה: בוקר טוב לכולם.

עופר מלכה: אני חושב שטל ורננה הסבירו את המצב לאשורו, ובצורה טובה ונכונה.

עופר מלכה: מה שאני רציתי להוסיף, אני רואה שוועדת החריגים עלה כשאלה, אז אני יכול להעיד בתור מי שאמון על ועדת החריגים – ליוצאים, לא לחוזרים – פיתחנו את המתודולוגיה שעברה גם לוועדה לחוזרים: מגישים טופס באתר משרד התחבורה, זה עובד מצוין, הטפסים מגיעים אלינו, אנחנו מגיבים מהר מאוד, ובמקסימום תוך ארבע-חמש שעות.

עופר מלכה: לדברים מאוד מאוד דחופים אנחנו מגיבים אפילו במקום.

עופר מלכה: יש לא מעט אנשים גם מיושבי החדר שיכולים להעיד על זה.

עופר מלכה: אנחנו מקבלים את הבקשות ופועלים במהירות.

עופר מלכה: לגבי השאלה של חבר הכנסת טופורובסקי לגבי החזרה של חולים, אני רוצה לציין שאנחנו פנינו למספר מדינות, ולאור ריבוי המבקרים בדובאי אני דיברתי עם הרת"א הדובאי לגבי אפשרות ביצוע של בדיקות מקדימות.

עופר מלכה: ונאמר לי שבאמת אין שום בעיה לבצע בדיקות בדובאי ובכל מקום אחר, יש הרבה מעבדות ויש נוהג שחברות תעופה מתקשרות עם מעבדות מסוימות, כל חברת תעופה מייצרת קשר עם מעבדה מסוימת, מקבלת מחירים מיוחדים, מפרסמת את זה ללקוחות שלה והדבר הזה עובד.

עופר מלכה: אבל זה הוביל לדרישה, לדוגמה בדובאי, כשבאים להוציא ויזה, הדובאים דורשים לראות גם ביטוח רפואי, כך שכמו שאמר ד"ר שלמון, אם היה צורך להחזיר את האדם בהטסה רפואית, הרי שהוא מבוטח לכך ומכוסה לעשות את זה.

עופר מלכה: ואז לא נתקעים בבעיות של מימון של אשפוז, חס וחלילה אם נדרש, או הטסה רפואית או כל דבר אחר.

עופר מלכה: אז אלה הדברים שרציתי להוסיף אם יש עוד דברים אנחנו נשמח לענות.

יעקב מרגי: אנחנו עכשיו נעבור לפרקטיקה של העבודה, ואחר כן אני מאמין שיהיו שאלות.

יעקב מרגי: רננה.

אייל סיסו: אני אשמח אם ניתן להתייחס, משרד החוץ.

יעקב מרגי: משרד החוץ, בבקשה.

אייל סיסו: בוקר טוב, אני ראש החטיבה לעניינים קונסולריים במשרד החוץ.

אייל סיסו: אנחנו כבר פועלים במשך עשרה חודשים בוועדת החריגים לכניסת זרים לישראל, יחד עם רשות האוכלוסין ועם משרד הבריאות.

אייל סיסו: כפי שד"ר שלמון אמר, אנחנו עושים את זה ברמה היום-יומית בווטסאפ, 18 שעות ביום.

אייל סיסו: מיד אחרי פרסום התקנות אנחנו התייחסנו וביקשנו שלא תהיה ועדת חריגים, ואנחנו ביקשנו לא להיות בוועדת החריגים הזו, מהסיבה הפשוטה שיש פה עניין של החלטה רפואית.

אייל סיסו: אנחנו לא יכולים להחליט האם לפטור אנשים לבדיקה או לא לפטור אותם מבדיקה.

אייל סיסו: למשרד החוץ אין את הכלים להחליט אם אפשר לפטור בן אדם מבדיקה.

אייל סיסו: אנחנו כן יכולים לתת רשימת מדינות, איפה אפשר לבצע בדיקה ואיפה לא ניתן לבצע בדיקה.

אייל סיסו: כפי שאמר ד"ר שלמון, ברוב המדינות היום ניתן לבצע בדיקה.

יעקב מרגי: מה הוחלט בסוף, שאתם חלק מוועדת החריגים?

אייל סיסו: הוחלט שאנחנו חלק מוועדת החריגים.

יעקב מרגי: אני הינוקא אומר לך שהם צדקו, אפילו צדקתם יתירה על כך, ואני אסביר לך למה.

אימאן ח'טיב יאסין: זה האחריות של משרד החוץ - - -

יעקב מרגי: אי הוודאות לעיתים לגבי מדינות כאלה ואחרות, וסעד שצריך לתת לאזרחים ישראלים במדינות כאלה ואחרות כדי לממש את זכותם, ועל פי הקריטריונים שאנחנו נאשר, צריך לעיתים את היחידות של משרד החוץ.

יעקב מרגי: ואני שמח שהשאירו אתכם חלק מוועדת החריגים.

אייל סיסו: צריך את היחידות וצריך הכול, אנחנו יכולים לתת מידע כללי, אבל להתחיל לדרוש מאיתנו לפטור אנשים עכשיו מבדיקה - - -

יעקב מרגי: אני לא מאמין שמשרד הבריאות ישחרר את הסמכות הזו ממנו אליך בוועדת החריגים.

יעקב מרגי: אל תדאג.

אייל סיסו: אני לא רוצה שישחרר, ההיפך.

יעקב מרגי: לכן אמרתי לך: הם לא ישחררו, אל תדאג.

יעקב מרגי: אתה יודע מה?

יעקב מרגי: גם אם בסוף בסוף חלקכם יהיה זעיר בוועדה, אם בכלל, היה עדיף שתהיו שם למקרים כאלה ואחרים.

יעקב מרגי: תודה.

יעקב מרגי: אם כבר משרדי ממשלה, אז רשות האוכלוסין גם ביקשו התייחסות, עו"ד עירית ויסבלום.

עירית ויסבלום: בוקר טוב.

עירית ויסבלום: אני מבקשת להביא את ההתנגדות שלנו.

עירית ויסבלום: בדומה למה שאייל אמר, רשות האוכלוסין וההגירה היא חלק מוועדת החריגים שישנה היום לעניין של אישור חריגים שהם זרים, ובתחום של זרים יש לנו את המקצועיות בהיבטים של כניסה לישראל וכדומה.

עירית ויסבלום: אנחנו עד היום לא עוסקים בכניסה לישראל של ישראלים כמובן, אנחנו לא מגבילים את זה בשום אופן.

עירית ויסבלום: כרגע על השולחן יש בעצם משהו שמגביל כניסה של ישראלים, וראש רשות האוכלוסין וההגירה מתנגד להיות חלק מוועדת החריגים שנמצאת כרגע בתקנות האלה, אנחנו אמרנו את זה גם מראש.

עירית ויסבלום: אין לנו שום ערך מוסף או מקצועיות מיוחדת בעניין של ישראלים - - -

יעקב מרגי: עו"ד עירית, אני אומר לך מה שאמרתי לנציג משרד החוץ.

עירית ויסבלום: אבל אין לזה פה - - -

יעקב מרגי: אנחנו לא בורחים מאחריות.

יעקב מרגי: את יודעת מה?

יעקב מרגי: יכול להיות אחד מ-1,000 מקרים שדעתכם והתערבות

יעקב מרגי: כם נדרשת, וחשוב שתהיו בוועדת החריגים.

יעקב מרגי: תודה.

קריאה: אין לזה שום יתרון.

טל פוקס: הוועדה היא גם לגבי זרים, ככה שלפחות לגבי ההיבט הזה הם כן מסכימים שיש להם - - -

עירית ויסבלום: - - - היא כמות מאוד קטנה היום.

יעקב מרגי: עירית, תודה.

יעקב מרגי: בבקשה, איתי.

איתי עצמון: רציתי באמת לשאול, ציינת את התחולה לגבי אזרחים של מדינות אחרות: איזה תעודת מחלים של משרד הבריאות הישראלי הם יכולים לקבל?

טל פוקס: קודם כול יש להם את שתי האפשרויות האחרות, של בדיקת PCR וועדת חריגים.

טל פוקס: והם גם יכולים לפנות לוועדת החריגים, אם יש מקרה שהוא חירום ודחוף זו אופציה שפתוחה.

איתי עצמון: אני מניח שלא כל כך פשוט לאזרח שאינו דובר את השפה, מישהו שהוא לא אזרח ישראלי, להתחיל לפנות לוועדת חריגים שיושבת כאן, וצריך מן הסתם לפנות אליה בכתב.

איתי עצמון: זה לא הליך פשוט.

איתי עצמון: לא שקלתם לאפשר גם כן תעודת מחלים שניתנה מאת רשות מוסמכת אחרת בחו"ל?

איתי עצמון: אולי אפילו תעודת מתחסן, יכול להיות שהאדם כבר מחוסן?

טל פוקס: אז התשובה היא שזה נשקל.

טל פוקס: אני רק אבהיר שההגדרה של מחלים היא, כמו שאמרתי בהתחלה, מוגדרת בהוראות מנהל שלנו, זאת הגדרה שבעצם משתנה בהתאם לעמדות המקצועיות, אלה הוראות מנהל מאוד מקצועיות.

טל פוקס: וכרגע אדם שפעל רק בחו"ל, אין הכרה בו בישראל כמחלים וגם לא כמתחסן.

טל פוקס: זה בעצם תואם את הבידוד, שכרגע בן אדם מגיע לכאן, אומר שהוא התחסן, הוא צריך להוכיח כאן שהוא החלים, זה כרגע הנוהל.

טל פוקס: וצריך לעשות פה עוד סרולוגיה חיובית, כדי להראות באמת שאתה מחלים.

טל פוקס: הסיבה היא שיש המון אישורים, המון מדינות, כל מדינה מתייחסת לזה אחרת, והחשש הוא שבאמת ינצלו את הפרצה הזאת כדי להראות אישורים שאנחנו לא יודעים מה המהימנות שלהם.

הילה שי וזאן: רגע, אבל אם הוא מחלים בארץ?

טל פוקס: יכול להיות.

טל פוקס: אני רק אוסיף, הנושא הזה נבחן והוא עוד לא נסגר, ויכול מאוד להיות שבעוד כמה שבועות כן תתפתח שיטה להכיר בצורה מהימנה באישורים אחרים של מדינות אחרות, ויכול להיות שזה ישתנה.

טל פוקס: אבל כרגע האישורים של מחלים והאישורים של התחסנות הם רק על מי שהתחסן בישראל.

טל פוקס: אגב, אני רק אוסיף, שיש אנשים זרים, לא מעט אפילו, שכבר היו בישראל – אפשר לקבל את האישור הזה, זה לא שזר לא יכול לקבל אותו – יש אנשים שהיו בישראל, קיבלו את האישורים האלה, ואז יצאו וחזרו שוב, ולהם כן יש את האישורים האלה.

איתי עצמון: את תעודת המחלים הישראלית?

טל פוקס: כן.

בועז טופורובסקי: רק שאלת הבהרה נוספת: מכל הבדיקות האלה, מישהו שעמד בבדיקות האלה, עדיין יש חובת בידוד בכניסה לארץ?

בועז טופורובסקי: זה לא במקום?

טל פוקס: כן, זה לא במקום חובת הבידוד בכניסה לישראל.

הילה שי וזאן: כולל מחלימים?

טל פוקס: כרגע אין חובת בידוד למחלים.

הילה שי וזאן: לא משנה, גם אם זה מדינות אדומות וגם אם זה מדינות ירוקות.

טל פוקס: נכון.

טל פוקס: מי שמחלים כרגע לא חייב בבידוד.

הילה שי וזאן: לפחות קצת היגיון יש - - -

יעקב מרגי: כן.

יעקב מרגי: אבל אל תשמחי, כי יש דיונים אחרים מקבילים, ביקום מקביל, לגבי התו הירוק או הדרכון הירוק, שמה יתחמו את זה בתאריכים.

יעקב מרגי: אבל זה לא הדיון.

הילה שי וזאן: אני שואלת, כי אנחנו פה בדיוק בגלל כל מיני הוראות סותרות.

הילה שי וזאן: ברגע שמשרד הבריאות לא מחייב בידוד לאנשים מחלימים, אז לא יכול להיות שכשהם נכנסים לארץ הם יחויבו בבידוד.

טל פוקס: נכון.

טל פוקס: זה אותו דבר, יש פה קוהרנטיות של שתי ההוראות.

יעקב מרגי: אימאן, רצית שאלה?

אימאן ח'טיב יאסין: רציתי להגיב.

יעקב מרגי: אז תגיבי.

אימאן ח'טיב יאסין: הדיון הזה על פניו הוא דיון באמת חשוב ונחוץ.

אימאן ח'טיב יאסין: אבל בתוכו יש משהו שמריח מאוד לא טוב.

אימאן ח'טיב יאסין: והדבר הראשון, שיש בזה סוג של הפקרת אזרחים בחו"ל.

אימאן ח'טיב יאסין: ועל הנקודה הזאת צריך לתת את הדעת, כי אי-אפשר להפקיר אזרחים במדינות אחרות, בלי לתת פתרון הרמטי למצב שלהם.

אימאן ח'טיב יאסין: נכון, יגידו: במקרים חריגים יש אישורים חריגים, אבל את הסוגיה הזאת של החריגים צריך לסגור עד תום – מה הקריטריונים, מי זכאי, איפה הוא יכול לעשות את הדברים; השירות נגיש בטלפון, וניקח בחשבון שיש אנשים שאין להם גם טלפון חכם שיכולים לעשות את זה מתוך הטלפון.

אימאן ח'טיב יאסין: אז כל הדברים האלה שקשורים לאישור החריג צריכים עבודה מרובה.

אימאן ח'טיב יאסין: אין ספק שצריך לעשות גם עבודה מקדימה, ולחייב את חברות התעופה מלכתחילה לעשות את העבודה הזאת.

אימאן ח'טיב יאסין: אני כאזרח שהולך לקנות כרטיס טיסה למדינה מסוימת, בחברת התעופה אני צריך לקבל את כל האינפורמציה שנותנת לי איפה אני יכולה - - -

יעקב מרגי: אמרה רננה ביושר בתחילת הדיון, שזה מה שהם הולכים לעשות עכשיו, גם להעביר הנחיות בהתאם לתקנות האלה לכל חברות התעופה.

אימאן ח'טיב יאסין: זה מה שהם הולכים לעשות עכשיו.

אימאן ח'טיב יאסין: אבל שמענו גם שייקח להם שבועות.

יעקב מרגי: לא על זה.

טל פוקס: לא.

טל פוקס: ועדת החריגים זה משהו שיהיה מוכן בזמן.

יעקב מרגי: וגם אמר היועץ המשפטי לגבי זמינות המידע.

אימאן ח'טיב יאסין: זמינות המידע והמעבדות, איפה צריך לעשות את הבדיקות.

אימאן ח'טיב יאסין: עוד משהו, בבקשה.

יעקב מרגי: אני מציע לך לחכות להקראה, כי שם זה יעלה.

יעקב מרגי: אבל אין לי בעיה, אם את רוצה, את ברשות דיבור.

יצחק פינדרוס: אני רוצה להגיב.

אימאן ח'טיב יאסין: עוד נקודה, בבקשה.

יעקב מרגי: פינדרוס, לפני הקראה?

יעקב מרגי: אני מעדיף בהקראה, כי לכל אחד יש מה להגיד.

יצחק פינדרוס: לא, לא נאום, נאום אני אגיד לאומה.

יצחק פינדרוס: אני רוצה בסוף להבין - - -

יעקב מרגי: אז תן לה לסיים.

אימאן ח'טיב יאסין: עוד דבר שאני רוצה לזרות עליו קצת אור: זה טוב שמחייבים עכשיו את כולם בביטוח רפואי.

אימאן ח'טיב יאסין: אני חושבת שזה דבר נכון, זה לא מי יודע מה, מי שיוצא לטיסה ישלם עוד 20–30 דולר כחלק מהתשלום ויהיה מבוטח.

אימאן ח'טיב יאסין: אבל אני חושבת שצריך גם לעשות במנגנון הזה עוד תהליך, שיבטיח לאותו נוסע בטיסה שאחרי, כשיהיה צריך לעשות את הטיסה, בלי לחייב אותו עוד הפרש תשלום.

יעקב מרגי: זאת אומרת, אם הוא לא עלה לטיסה בגלל, בטיסה שתהיה לו - - -

אימאן ח'טיב יאסין: כן, בטיסה שהוא עולה, שלא ישלם עוד כסף.

יעקב מרגי: אבל זה לא התקנות האלה.

אימאן ח'טיב יאסין: זה לא התקנות, אבל צריך לקחת את הדברים כמכלול, כי אנחנו דנים בסוגיה שצריך לתת עליה את הדעת מכל הצדדים, לא להשאיר דבר פה ואחר כך - - -

יעקב מרגי: הוא יצטרך להאריך את זה, כי הביטוח הרפואי הוא לפי ימים.

אימאן ח'טיב יאסין: אני לא מדברת רק על הביטוח הרפואי, אני מדברת על זה שאתה הולך לשנות מועד טיסה, אתה גם משלם על זה.

יעקב מרגי: טוב, זה חברות התעופה.

יעקב מרגי: אוקיי, נדבר.

אימאן ח'טיב יאסין: אוקיי.

אימאן ח'טיב יאסין: לכן חברות התעופה זה דבר חשוב - - -

בועז טופורובסקי: יש לי שאלה.

יעקב מרגי: אתה לא בן יחיד.

יעקב מרגי: רגע.

יעקב מרגי: אומנם באת מהראשונים, אבל קיבלת.

יעקב מרגי: רבותיי, מאחר שבתקנות האלה יש חידושים ויש שינויים, מי שאחר לא שמע את הסקירה, פתחנו בהסתכלות של משרד הבריאות, כל הסוגיות של ההגבלות הרפואיות.

יעקב מרגי: ואני מציע להקריא סעיף של התקנות, ולפתוח את זה, כי השאלות יתעוררו על פי הסעיפים.

יעקב מרגי: אז חבל שעכשיו נדבר, וכשנקריא – אלא אם כן תתעקשו, אין לי בעיה עוד כמה דקות, עוד חמש דקות אין לי בעיה.

יעקב מרגי: מה אתם מחליטים?

בועז טופורובסקי: להקריא.

יעקב מרגי: הקראה ונתחיל - - -

יצחק פינדרוס: שנייה אחת.

יצחק פינדרוס: יש לי מה לומר ומה לדבר, זה אני אעשה אחרי ההקראה ובמסגרת ההקראה.

יצחק פינדרוס: אני רק רוצה אולי, העו"ד של הוועדה, להסביר לעמך פשוט: מה מטרת השינויים האלה?

יצחק פינדרוס: זאת אומרת, במשפט אחד.

יעקב מרגי: זה מה שעשינו 40 דקות.

יעקב מרגי: בסדר, הוא ייתן לך.

יצחק פינדרוס: לא מה העמדה של זה, עמדה של זה, אני רוצה לדעת שורה תחתונה: מה השינוי עושים שלא היה עד עכשיו?

יצחק פינדרוס: במשפט אחד.

איתי עצמון: למה בדיוק אתה מתכוון – מה מטרת התיקון?

יצחק פינדרוס: כן.

איתי עצמון: מטרת התיקון היא לקבוע הגבלות חדשות על כניסה לישראל, תהיה מחויבות להציג אישורים שונים – אישור על בדיקה שלילית או תעודת מחלים.

יצחק פינדרוס: מצוין.

יצחק פינדרוס: הבנתי.

יצחק פינדרוס: יש פה – ואני חיפשתי – התייחסות אם זה אזרח ישראלי או לא אזרח ישראלי או שזה לא קיים פה?

יבגני סובה: לא קיים.

יצחק פינדרוס: לא קיים.

יצחק פינדרוס: תודה.

איתי עצמון: אני רק אזכיר, שלפי חוק המסגרת, התקנות שמובאות עכשיו צריכות להיקבע בהתחשב בזכותו של אזרח ישראלי להיכנס לישראל.

איתי עצמון: ואני מניח שנציגי הממשלה, מהסיבה הזאת, הוסיפו לתקנות האלה הוראה לעניין ועדת החריגים.

איתי עצמון: אני מניח שזה היה הטעם להוראה הזאת.

יצחק פינדרוס: בגלל האזרחים הזרים?

איתי עצמון: לא, אני מדבר על זכותם של אזרחים ישראליים להיכנס לישראל.

איתי עצמון: זה כבר קיים בחוק המסמיך.

יעקב מרגי: רננה, בבקשה, גברתי.

רננה שחר: אתה לא מעדיף שטל תקריא, משום שהיא נמצאת ויהיה יותר קל לוועדה - - -

יעקב מרגי: אין לי העדפות.

יעקב מרגי: אני רוצה את הדיון הכי טוב, זו ההעדפה היחידה שיש לי.

יעקב מרגי: טל, בבקשה.

טל פוקס: טיוטת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון מס' 7), התשפ"א–2021.

טל פוקס: בתוקף סמכותה לפי סעיפים 4, 12 ו-23 עד 25 לחוק סמכויות מיוחדות להתמודדות עם נגיף הקורונה החדש (הוראת שעה), התש"ף

טל פוקס: –2020 , ובאישור ועדת הכלכלה של הכנסת, או ולאחר שהתקיים האמור בסעיף 4(ד)(2)(א) לחוק - - -

איתי עצמון: זה באישור ועדת הכלכלה, מכיוון שאנחנו דנים לפני הפרסום.

טל פוקס: נכון, במקרה הזה.

טל פוקס: מתקינה הממשלה תקנות אלה:

איתי עצמון: לפני שאת מסבירה, אני רק אגיד שאנחנו הפצנו וחילקנו לחברי הכנסת נוסח משולב, שכולל בעצם את התיקונים המוצעים על ידי הממשלה בתוך התקנות העיקריות, כך שניתן לעקוב במקביל להקראה אחרי השינוי שנעשה בסעיף שקיים היום בתקנות.

טל פוקס: המשמעות של השינוי – קודם כול, זאת תקנה שעוסקת באנשי צוות, ובעצם כבר היום המנגנון הקיים הוא שמפעיל אווירי צריך לדרוש מאנשי צוות, וגם צריך להפעיל איזשהו מנגנון, שמוודא שאנשי צוות לא עולים בניגוד לתנאים מסוימים.

טל פוקס: התנאים שהיו זה שהוא לא חולה, שהוא לא חייב בבידוד מכל מיני סיבות, או שהוא היה במגע הדוק ב-14 ימים האחרונים או שהיו לו תסמינים.

טל פוקס: ובעצם הפסקה הזאת באה לעשות כל מיני התאמות בתנאים, שיתאימו לתיקון שדיברנו עליו.

טל פוקס: אז התיקון הראשון, האמת שזה יותר תיקון של נוסח, "לעניין זה מחלים לא ייחשב כחולה" – חשבנו שזה כמה מילים מיותרות.

טל פוקס: האיסור הוא לעלות חולה.

טל פוקס: התיקון השני מדבר על מקרה של אדם שהיו לו תסמינים ב-14 הימים האחרונים, והיום אדם כזה שהיו לו תסמינים לפני 14 ימים לא חייב בבידוד, הבידוד הוא רק במקרה של מחלת חום, 48 שעות אחרי מחלת חום.

טל פוקס: בתקנות תעופה הוחמר התנאי הזה, נקבע שאתה לא יכול להגיע גם אם היו לך תסמינים לפני 14 ימים, ובעצם כאן ביחד עם התיקון הנוכחי נוספה האפשרות לאותו אדם, שכבר הופיעו לו תסמינים והוא ביצע בדיקת קורונה לאחר תחילת התסמינים, אם הוא יצא שלילי בבדיקה הוא יכול לעלות.

טל פוקס: אם הוא חייב בבידוד מסיבה אחרת, אותו אדם לא יוכל לעלות.

טל פוקס: בדיקת הקורונה עוזרת רק במקרה שאתה לא חולה או חייב בבידוד מסיבה אחרת.

איתי עצמון: ומספיקה בדיקה אחת?

טל פוקס: כן, אבל זה רק במקרה שאתה לא חייב בבידוד מסיבה אחרת.

טל פוקס: אם היית במגע הדוק ואתה חייב בבידוד, אתה לא יכול לעלות לטיסה עדיין.

טל פוקס: זה רק לעניין התסמינים, זה הכול.

טל פוקס: התיקון הבא שחשוב פה מדבר על מתי האיסור שקבענו, שדיברנו עליו כאן בהתחלה, יחול על אנשי צוות.

טל פוקס: באופן כללי, אנחנו קבענו שאם אתה נמצא מחוץ לישראל פחות מ-72 שעות התקנה הזאת לא תחול עליך.

טל פוקס: הרעיון היה שיש חשש שבן אדם לא יספיק לבצע בדיקה ולקבל את התוצאה, אם הוא נמצא פחות מ-72 שעות מחוץ לישראל.

טל פוקס: לכן אם אתה נוסע לנסיעה קצרה, שהיא פחות מ-72 שעות, גם אנשי צוות וגם נוסעים לא יהיו חייבים לבצע את הבדיקה הזאת.

טל פוקס: לא רצינו שאנשים יאריכו את הנסיעה רק כדי שהם יוכלו להספיק, כי בסופו של דבר אנחנו חוששים מהנסיעות האלה וחוששים מהשהייה בחו"ל, ולכן לא רצינו שיאריכו את הנסיעה רק כדי להספיק לבצע את הבדיקה.

הילה שי וזאן: סליחה, שאלה כללית, לא משפטית: האם ידוע לנו, אנשי צוות אוויר התחסנו?

הילה שי וזאן: באופן כללי מישהו פה יודע לומר?

יעקב מרגי: גם אם לא, אז חלים עליהם אותן הנחיות כמו - - -

הילה שי וזאן: ברור.

הילה שי וזאן: אבל אנחנו רוצים להפחית סיכונים על הנוסעים, אז אני חושבת שהתשובה לשאלה רלוונטית, אם בכלל הייתה הוראה לצוותי אוויר להתחסן, כדי פחות לסכן את הנוסעים.

יעקב מרגי: אחרי שתעבור הקורונה הייתי באמת רוצה, רק בשביל הסקרנות שלי, לקבל דוח - - -

הילה שי וזאן: לא סקרנות, זה מאוד חשוב לבריאות הנוסעים.

יעקב מרגי: רגע, תני לי, אני אומנם עם מסיכה, לא רואים את הבעות הפנים שלי.

יעקב מרגי: אחרי שנירגע ותעבור המגיפה, הייתי באמת רוצה לקבל דוח ממשרד הבריאות, לראות לפי תעודת זהות ותאריך לידה ותאריך חיסון.

יעקב מרגי: ואז נראה הרבה דברים מעניינים.

בועז טופורובסקי: אל תדאג, ועדת החקירה תסתכל גם על זה.

הילה שי וזאן: אנחנו הרי באים פה לתקן משהו שממשלה הייתה צריכה לעשות כבר לפני 100 ימים לפחות ולא עשתה.

יעקב מרגי: שאלה במקום.

הילה שי וזאן: אז אני אומרת, כחלק מההתמודדות צריך להבין בכלל, או שגם זה ייזכרו עוד חודש להגיד: צוותי אוויר – צריך להורות להם להתחסן.

יעקב מרגי: צוותי האוויר מבודדים, הם בתא נפרד, בקוקפיט.

יצחק פינדרוס: אגב, אין פה בכלל בתקנות את החיסון.

הילה שי וזאן: למיטב ידיעתי, הם יורדים למלון וחוזרים.

יצחק פינדרוס: אני לא מבין, מזכיר הממשלה לא יודע שיש חיסונים?

יצחק פינדרוס: הוא לא מעודכן?

טל פוקס: מה הכוונה?

יצחק פינדרוס: בממשלה לא יודעים על זה שיש חיסונים כרגע?

יצחק פינדרוס: למה זה לא נכנס לתקנות?

יעקב מרגי: תנו לה להשלים את ההסבר.

טל פוקס: זה כן נכנס.

יצחק פינדרוס: זה לא נכנס.

טל פוקס: אמרתי קודם שכן.

יצחק פינדרוס: זה נמצא פה בתקנות?

יצחק פינדרוס: הדרכון הירוק לא מוזכר - - -

טל פוקס: הדרכון הירוק הוא לא חלק מזה, אבל יש התייחסות למישהו שהתחסן, שמוכר כמתחסן בישראל.

יצחק פינדרוס: באיזה סעיף?

יעקב מרגי: נגיע לזה.

יעקב מרגי: טל, מרגע זה, לפרוטוקול, אליי זה אומר, ואת תמשיכי להסביר את מה שהקראת.

טל פוקס: בסדר גמור.

טל פוקס: אז רציתי להגיד, שלאנשי צוות אוויר יש פה בעצם התייחסות נוספת, שאולי רננה יכולה להסביר למה היא נדרשת, אבל איש צוות אוויר שהגיע לישראל לתקופה של פחות מ-72 שעות לא יידרש לקיים את התנאים כאן.

אימאן ח'טיב יאסין: למה?

טל פוקס: אני אשמח שרננה תסביר.

אימאן ח'טיב יאסין: צריך 72 שעות כדי שידביק?

אימאן ח'טיב יאסין: אני לא מבינה את ההיגיון.

הילה שי וזאן: ב-72 הוא לא נדבק?

טל פוקס: נפנה את השאלה הזאת לרננה מרת"א אני מציעה.

יבגני סובה: צוות אוויר ישראלי או בין-לאומי?

טל פוקס: כל צוותי האוויר.

טל פוקס: אם הם מגיעים לישראל לפחות מ-72 שעות הם לא נדרשים.

יבגני סובה: לא, אבל זה סביר.

הילה שי וזאן: מה סביר?

יבגני סובה: הם לא נמצאים במגע עם אנשים.

יבגני סובה: אנשים שלא נמצאים במגע עם אנשים במטוס, למה הם צריכים - - -

הילה שי וזאן: כי הם יורדים מהמטוס.

יבגני סובה: אבל הם לא נמצאים במגע עם אנשים.

הילה שי וזאן: הם מגיעים למלון?

יבגני סובה: זה לא קשור.

יבגני סובה: בואו, לא ניכנס פה להיסטריה מוחלטת.

יבגני סובה: אבל יש גם היגיון בחלק מהדברים.

יבגני סובה: אנחנו פה, אדוני היושב-ראש, בוועדת הכלכלה, דיברנו מספיק פעמים על המתווה של החזרה של הטיסות, ואמרנו: אם היינו מסתכלים בהצעות שהוגשו לוועדת הכלכלה, מזמן היינו מוציאים כבר את כל הטייסים מהמשוואה הזאת, כי כל צוותי הטייסים בכלל לא נמצאים במגע עם הנוסעים.

הילה שי וזאן: אבל עכשיו זה לא המצב הקיים, כי יש לך חיסונים, אתה יכול לדרוש - - -

יבגני סובה: לא.

יבגני סובה: מה זאת אומרת?

הילה שי וזאן: למה לא?

יבגני סובה: מה הקשר חיסונים?

יבגני סובה: אני צריך לדרוש שטייס שלי יתחסן כתנאי שימשיך להיות טייס?

הילה שי וזאן: בוודאי.

יבגני סובה: סליחה.

יצחק פינדרוס: טייס נכנס למלון - - -

אימאן ח'טיב יאסין: כמו שמחייבים צוותי הוראה, זה אותו דבר.

יבגני סובה: עוד פעם, אני חושב שיש אנשי מקצוע בתחום התעופה, שהניחו בפני ועדת הכלכלה מתווה, ושם כתוב איך אפשר להגן על הטייסים.

הילה שי וזאן: לפני החיסונים.

יבגני סובה: זה לא קשור.

יעקב מרגי: הילה, זו דעתו.

יעקב מרגי: אוקיי, תודה.

טל פוקס: רק אני אומרת, שגם ד"ר אשר שלמון מבקש להתייחס לשתי השאלות.

יעקב מרגי: אז מה אם הוא מבקש, טל?

יעקב מרגי: את רוצה לנהל את הדיון?

טל פוקס: לא, רק העברתי את הבקשה.

יעקב מרגי: אז בבקשה.

יעקב מרגי: יוסי פתאל, בבקשה.

יוסי פתאל: תודה רבה.

יוסי פתאל: ממש בקצרה בעניינים האלה, קודם כול, כפי שאמרת, אדוני, יש קשר לדיון בנושא של הדרכון הירוק, ואני חושב שצריך להיות חיבור בין הדברים.

יוסי פתאל: חשוב לי להגיד, שנאמרים כאן דברים שמבחינת ההיתכנות האופרטיבית שלהם לא קיימים.

יוסי פתאל: מה זה למשל בדיקת אישור?

יוסי פתאל: מגיע בן אדם עם איזשהו נייר ואומר: נבדקתי או יש לי חיסון.

יוסי פתאל: לדברים האלה היום בעולם יש איזשהם סטנדרטים גלובליים שמשרד הבריאות בישראל עוד לא התחיל להתעסק איתם.

יוסי פתאל: הוא חושב שזה ילך לכיוון של הסכמים בילטרליים, דבר שכנראה לא יקרה.

יוסי פתאל: גם לגבי חיסונים.

יוסי פתאל: אגב, לגבי ישראלים, יש כבר ברשות ההגירה את המידע לגבי מחלימים ומחוסנים.

יוסי פתאל: כשהם מגיעים לשדה שמים להם סרט ירוק על היד והם הולכים ישר למזוודות, אחרים שמים סרט אדום והם הולכים לבדיקה ולמסלול אחר וחייבים ללכת לבידוד.

יוסי פתאל: במה שקשור לישראלים המדינה די מסודרת.

יוסי פתאל: ביציאה זה לא כל כך מעניין ולא עושים שום בדיקה.

יוסי פתאל: לגבי הדיון שהוא בעיקר על יוצאים מן הכלל ולא על הכלל, חשוב לי להגיד שבעולם כולו הנושא של תיקוף האישורים – בייחוד שהולכים להיות מעמדות בין סוגי החיסונים, שהעולם לא מכיר נגיד בחיסון הסיני והרוסי והוא מכיר רק בחיסונים של ה-FDA – הנושא של בדיקת סוג החיסון יתחיל ליצור מצבים של הגבלות תנועה בעולם, דורש איזשהו תיקוף, ולידציה, והתחברות למערכות ואפליקציות בין-לאומיות שכבר היום מנהלים.

יוסי פתאל: לצערי ישראל עדיין לא הצטרפה לעניין והיא מנסה לייצר סטנדרט משלה.

יוסי פתאל: אין לי זמן עכשיו להתחיל לדבר על איך זה נראה, אבל השיטות האלה כבר קיימות ופועלות.

יעקב מרגי: גם לנו - - -

יבגני סובה: ישראל גם לא תכיר, סליחה שאני קוטע.

יבגני סובה: שמענו את הפרויקטור וגם שר הבריאות אמר שזה יכול ליצור בעיה בין-לאומית עם המדינות.

יעקב מרגי: יבגני, בסדר.

יבגני סובה: אז אני אומר: אין אשליות פה, ישראל לא תכיר בחיסונים שלא קשורים ל-FDA.

יעקב מרגי: תודה.

יוסי פתאל: משפט אחרון.

יוסי פתאל: המבנה הזה של התקנות, לגבי תנועה של תיירים שהם אינם ישראליים משדה התעופה, מאפשרת רק 10% מהתנועה שהייתה ב-2019, מכיוון שזרים נאלצים לעבור תהליכים של תשאול וכו', ואופרטיבית התקנות האלה טובות כל עוד לא תהיה תיירות.

יוסי פתאל: תודה.

יעקב מרגי: תודה.

יעקב מרגי: זו הכוונה.

יעקב מרגי: התקנות האלה טובות כל עוד יש לנו קורונה.

יעקב מרגי: ניר צדיקביץ.

יעקב מרגי: בבקשה, אדוני, תציג את עצמך, לבקשת הפרוטוקול וחברי הכנסת.

ניר צדיקביץ: בוקר טוב, אני יושב-ראש מנהלי התחנות בנתב"ג, ומשמש גם מנהל התחנה של דלתא איירליינס.

ניר צדיקביץ: יש לי כמה שאלות לגבי התקנות החדשות: אחד, האם התקנה החדשה, שבה אמורות חברות התעופה לבדוק את בדיקת ה-PCR לפני העלייה למטוס מחו"ל לארץ מבטלת את הצהרת הבריאות הקיימת?

ניר צדיקביץ: זה אחד.

יעקב מרגי: תרשמו את השאלות, טל ורננה, כי תשובות בסוף.

ניר צדיקביץ: שתיים, האם ברגע שהנוסע מבצע את הבדיקה 72 שעות לפני העלייה למטוס לארץ, הוא כבר לא יצטרך עוד פעם את הבדיקה בכניסה, כפי שקיימת היום?

יעקב מרגי: תודה.

יעקב מרגי: גיל סתיו.

גיל סתיו: שלום, אני מישראייר.

גיל סתיו: מספר נקודות.

גיל סתיו: הנקודה הראשונה היא כל נושא האחריות והשיטור.

גיל סתיו: כיום חברות התעופה הפכו להיות השוטר או השומר לכל - - - הכניסה לארץ.

גיל סתיו: אני מזכיר שבדיונים קודמים של הוועדה עלה כל הנושא של הסטנדרטיזציה - - -

יעקב מרגי: תשפר את האיכות, לא שומעים איתך.

יעקב מרגי: ליהוא הכהן.

יעקב מרגי: לא הצלחנו לשמוע אותך, אני מצטער.

ליהוא הכהן: שלום לכולם, אני סמנכ"ל מבצעים בחברת אל-על.

ליהוא הכהן: אני רוצה להתייחס למגבלה על הצוותים ולהגיד את הדברים הבאים: אנחנו למעשה בחודשים האחרונים חיים ומתנהלים לפי כללים מאוד נוקשים של רת"א ומשרד הבריאות, שאומרים את הדברים הבאים.

יעקב מרגי: עם הכללים הנוקשים הבאנו לפה את כל המוטציות האפשריות בעולם.

יעקב מרגי: בבקשה, אדוני, אל תתייחס לדברים שלי.

ליהוא הכהן: אני אגיד ככה: הצוותים שלנו, ברגע שהם נוחתים בחו"ל, הם הולכים למלון ליד שדה התעופה או בתוך שדה התעופה, בעצם נכלאים בחדרים שלהם, לא יוצאים מהחדר.

ליהוא הכהן: כל תקופת השהייה שלהם הם אוכלים בחדרים, אסור להם לבוא במגע עם אף אחד, לא בינם לבין עצמם ולא עם האוכלוסייה המקומית, בעצם עד זמן טיסה, ואז הם חוזרים לארץ.

ליהוא הכהן: זה הכללים שאנחנו היום מחייבים את כל צוותי הטיסה שלנו, אנחנו בודקים אותם, עושים להם ביקורות שאכן הם עומדים בכללים הללו, כללים מאוד נוקשים.

ליהוא הכהן: ולכן אנחנו מבקשים בעצם לפטור את הצוותים הישראלים מחובת הבדיקה בחו"ל, כי עכשיו המשמעות היא להתחיל להסיע אותם לכל מיני מרפאות מקומיות בהסעות, חשיפה עם נהגים מקומיים, או לעמוד בתורים עם אוכלוסיות מקומיות, ולהערכתנו הדבר הזה מסכן אותם.

ליהוא הכהן: זו הבקשה שלנו.

ליהוא הכהן: ולחילופין, אם הבקשה לא תתקבל, אנחנו מבקשים לפתוח את המגבלה ל-120 שעות, כדי שבאמת נוכל לראות שכל הטיסות שלנו מתופעלות בתחום הטווח הזה.

ליהוא הכהן: זו הבקשה.

ליהוא הכהן: תודה.

יעקב מרגי: אורי סירקיס איתנו?

שלמון: אני רק רוצה לענות לכמה דברים - - -

יעקב מרגי: לא עכשיו, שלמון.

שלמון: כי פתחתם לי מיקרופון.

שלמון: אין לי בעיה.

יעקב מרגי: לא חייבים לקפוץ על כל מציאה.

יעקב מרגי: בבקשה, אדוני.

יעקב מרגי: אם סירקיס לא נמצא, אמיר רוגובסקי, אל על.

גיל סתיו: אם אפשר שוב את רשות הדיבור, גם בשמו של אורי?

גיל סתיו: פשוט מקודם לא שמעתם אותי.

יעקב מרגי: אם שיפרת את איכות הקו – כן, בבקשה, אדוני.

גיל סתיו: כן, שיפרתי את איכות הקו.

יעקב מרגי: רק קח את הסיכונים עליך, במקומו של אורי סירקיס אני לא הייתי - - -

גיל סתיו: בוא נראה.

גיל סתיו: כפי שעלה בדיונים קודמים של הוועדה, בעצם חברות התעופה הפכו להיות סוג של שוטר במי נכנס לארץ, מי לא נכנס לארץ, ראינו את זה גם בנושא של הצהרות הבריאות.

גיל סתיו: וחלק מהתהליך שקורה פה כל הזמן, שמשיתים ומעלים את הקנסות על חברות התעופה.

גיל סתיו: במקרה שאנחנו מדברים כרגע, אנחנו עובדים עם תחנות בחו"ל.

גיל סתיו: אנחנו מדברים על טווח של עוד שלושה ימים, עד אז לא ניתן יהיה להכשיר את כל האנשים, את כל הצוותים הזרים, כדי להבין מה זה תעודת מתחסן ישראלי ומה זה תעודת מחלים ישראלי.

גיל סתיו: ולכן בתחילת הדרך יהיה פה איזשהו - - -

יעקב מרגי: שמעתי, תודה.

יעקב מרגי: אני אענה במקום כל הצוותים.

יעקב מרגי: הוכחתם לנו במקרים אחרים שאתם יודעים לתפקד גם תוך 24 שעות, כשזה עסקי וכלכלי.

יעקב מרגי: תודה.

גיל סתיו: נכון.

גיל סתיו: ברשותך, אני אסיים את כל הנקודות, גם לגבי הצוותים ואז - - -

יעקב מרגי: תודה רבה לך.

יעקב מרגי: אורי סירקיס – לא איתנו; אמיר רוגובסקי – לא נמצא?

יעקב מרגי: עמוס אלדאג.

עמוס אלדאג: שלום לחברי הוועדה, אני קברניט בחברת אל על, מייצג פה את איגוד הטייסים.

עמוס אלדאג: אני רק מחזק ורוצה לתת טיפה אינפורמציה לגבי נושא של צוותי טיסה בחו"ל, בתור אחד שמבצע את הטיסות האלה באופן סדיר.

עמוס אלדאג: ראשית - - - הבידוד, אז לפי תקנות משרד הבריאות, חברות התעופה מקפידות על בידוד הצוותים.

עמוס אלדאג: גם במהלך טיסה, במידה וזו טיסה עם נוסעים, לצוותי האוויר אין שום מגע עם הנוסעים, למעט צוותי הקבינה שמטפלים בנוסעים.

עמוס אלדאג: צוותי הטיסה מבודדים לחלוטין.

עמוס אלדאג: כל הצוות עובר לבית מלון בחו"ל, מבודד, סגור בחדרים, אוכל בחדרים, לא יוצא מהחדרים עד לאיסוף, לטיסה בחזרה.

עמוס אלדאג: וכך אנחנו מקיימים בידוד מלא בכל השהיות שלנו בחו"ל, ומקפידים באופן מלא - - -

יעקב מרגי: תודה.

עמוס אלדאג: חן חן.

יעקב מרגי: מידן בר, השלמה.

מידן בר: הרבה להוסיף על מה שקברניט עמוס - - -

יעקב מרגי: תציג את עצמך, לא כולם מכירים.

מידן בר: סליחה, קברניט מידן בר, יושב-ראש איגוד הטייסים הישראלי.

מידן בר: אני מצטרף לשלוש נקודות מהוועדה.

מידן בר: קודם כול צריך להגיד גם מילה טובה: באיחור אפשר לעשות גם דברים טובים.

מידן בר: זה דבר ראשון.

מידן בר: דבר שני, למי שמאוד דאג לטייסי ישראל ונזכר עכשיו, אז כמו שקברניט עמוס אלדאג אמר, אנחנו שוהים בבידוד בחו"ל.

מידן בר: לא דבר נעים, אבל בכדי לקיים תעופה בישראל זה מה שאנחנו עושים.

מידן בר: דרשנו להקדים גם את החיסונים, אני שמח שגם זה קורה.

מידן בר: ואני מצטרף לקריאה של אל על, שלא לחייב עכשיו בנוסף את צוותי האוויר ב-72 שעות בדיקה, כי זה מאוד מאוד מקשה על התפעול ולא נדרש.

מידן בר: הדבר האחרון, והוא הבקשה: תסתכלו טיפה קדימה.

מידן בר: כרגע אנחנו מדברים על אישורי מעבר ודרכון ירוק.

מידן בר: זה יקרה לנו בעוד שבוע-שבועיים, נצטרך לדון בזה גם.

מידן בר: אנחנו כבר רואים שמנכ"לי חברות התעופה, איגוד חברות התעופה, וחברת אמירטס ואיתיחאד מן הסתם הולכות לעשות פיילוט בעולם על דרכון ירוק.

מידן בר: אבל מדינת ישראל, שהיא המובילה בעולם בחיסונים, צריכה להיכלל בפיילוט הדרכון הירוק.

מידן בר: זה יגיע לפתחה של הוועדה.

מידן בר: אני חושב שצריך לקיים על זה דיון די בקרוב.

מידן בר: ואני שוב אומר: אני רוצה להגיד לכם תודה.

מידן בר: זה דבר טוב מאוד שקרה.

מידן בר: אנחנו אומרים את זה כבר עשרה חודשים, וטוב שהוא קרה.

מידן בר: תודה רבה לכם.

יעקב מרגי: תיקון תקנה 17.

יעקב מרגי: הצבעה.

יעקב מרגי: מי בעד?

איתי עצמון: היו לי שתי הערות קטנות לעניין - - -

בועז טופורובסקי: - - -

יעקב מרגי: מה אתה רוצה?

יעקב מרגי: עד עכשיו לא דיברת?

הילה שי וזאן: אנחנו לא דיברנו.

יעקב מרגי: על תקנה 17 לא דיברתם?

הילה שי וזאן: לא.

יעקב מרגי: אז על מה דיברתם?

הילה שי וזאן: על כל מיני דברים.

יעקב מרגי: אוקיי, ניתן לכם רשות דיבור.

יעקב מרגי: לא נגמור את הדיון בלי שתדברו.

יעקב מרגי: בבקשה, אדוני.

איתי עצמון: אתם מתייחסים כאן לבדיקת PCR, שהיא איננה מוגדרת כאן בתקנות.

איתי עצמון: אני מסב את תשומת הלב לכך שבחוק המסמיך, בסעיף ההגדרות, יש הגדרה ל"בדיקת קורונה" – בדיקת נשאות לנגיף הקורונה.

איתי עצמון: צריך לעשות איזושהי האחדת מונחים.

איתי עצמון: ככלל ההגדרות שקיימות בסעיף ההגדרות נשאבות לתוך חקיקת המשנה.

איתי עצמון: זאת הערה אחת.

איתי עצמון: הערה שנייה, לעניין האישורים שמעידים על קיום האמור בתקנה 30(א)(3) – אני מתייחס כרגע לפסקה (4) בתקנה 1 – מדובר, אני מניח, על אחד מהאישורים, לא צריך את כל האישורים שמנויים שם.

איתי עצמון: אז זה איזשהו תיקון נוסחי, שיש לו משמעות מהותית כמובן, וצריך יהיה לעשות אותו.

איתי עצמון: כרגע אנחנו כאמור לא יכולים לתקן את נוסח התקנות, אבל כשהן יובאו מחדש להארכת תוקף, התקנות האלה פוקעות ב-3 בפברואר, אני מבקש שתבחנו את שינוי הנוסח.

יצחק פינדרוס: במושגים פה אני לא רואה את המחוסן.

בועז טופורובסקי: כן, אין התחסנות.

יצחק פינדרוס: אני רואה פה מחלים, אני רואה פה בדיקה, ואני רואה אישורים - - -

יעקב מרגי: יכול להיות שהייתי צריך לקרוא את כל התקנות, אבל לא נורא.

יעקב מרגי: תעני גם ליועץ המשפטי - - -

יצחק פינדרוס: לא, פה זה לא מופיע - - -

בועז טופורובסקי: זה לא מופיע בכלל בתקנות החיסונים.

טל פוקס: אני אסביר לגבי שתי השאלות.

טל פוקס: קודם כול השאלה הזאת לגבי מתחסן – אז כתוב בדברי ההסבר, ולכן אני גם אומרת את זה כאן לפרוטוקול: ההגדרה כרגע בישראל של מתחסן היא בתוך ההגדרה של מחלים.

טל פוקס: בעצם ההגדרה של מחלים קובעת, כרגע נכון לעכשיו, ששבוע לאחר קבלת המנה השנייה בן אדם הופך למתחסן, ושמתחסן שווה ערך למחלים.

יצחק פינדרוס: מה זה בפסקה (1): "המילים "לעניין זה מחלים לא ייחשב חולה" – יימחקו"?

יצחק פינדרוס: אז איפה הוא נמצא?

טל פוקס: אה, זה מפנה לתקנה 30.

טל פוקס: בגלל זה היושב-ראש אמר שהיה נכון אולי להקריא את תקנה 30.

יעקב מרגי: היינו צריכים להקריא את כל התקנות.

יעקב מרגי: אני אתן לכם טיפ: אתם מכירים את התקנות, אתם מגישים לנו אותן.

טל פוקס: נכון.

יעקב מרגי: לא רציתי להעמיס על הדיון הרבה פרטים.

יעקב מרגי: אבל אם אתם, אנשי המקצוע, חושבים שהיה עדיף שנלמד את כל התקנות, אז להבא להעיר את זה.

טל פוקס: בסדר גמור.

יצחק פינדרוס: בסעיף 2: "מי שבידו אישור החלמה תקף שניתן כדין בידי משרד הבריאות בישראל" – אני רק רוצה לחדד את זה – מבחינת

יצחק פינדרוס: כם אישור החלמה זה גם אישור חיסון?

טל פוקס: כן.

יצחק פינדרוס: מה שכתוב פה בסעיף 2 בתקנה 30.

טל פוקס: שבוע לאחר המנה השנייה.

יצחק פינדרוס: בסדר גמור.

יעקב מרגי: טל, תקריאי הכול, נעשה הצבעה אחת.

יעקב מרגי: הכי טוב.

איתי עצמון: לא, אבל אני מציע, כמובן, לאחר הקראת כל סעיף צריך להיות הסבר, ולשמוע הערות.

יעקב מרגי: כמובן, יהיה הסבר.

איתי עצמון: ההצבעה בסוף.

יעקב מרגי: ההצבעה בסוף על הכול.

יעקב מרגי: בבקשה.

איתי עצמון: רגע, התייחסות למה שאני הערתי?

טל פוקס: אתם רוצים עכשיו או בסוף?

איתי עצמון: לא, בוודאי שעכשיו.

טל פוקס: פשוט זה אני מציעה שאשר שלמון יסביר.

יעקב מרגי: אשי שלמון, בבקשה.

טל פוקס: מה זה אומר בדיקת PCR?

איתי עצמון: אני לא שאלתי מה אומר בדיקת PCR, שאלתי מבחינה משפטית מה ההבחנה בין בדיקת PCR לבדיקת קורונה שקבועה בחוק.

איתי עצמון: זו שאלה משפטית, לא שאלה מקצועית.

טל פוקס: אוקיי.

טל פוקס: בדיקת הקורונה לא מדברת דווקא על בדיקת PCR.

יעקב מרגי: תני לאשי, שיתייחס גם לשאלה הזו.

שלמון: אנחנו כן רואים חשיבות בבדיקת PCR ולא בבדיקות מסוג אחר, כמו אנטיגנים.

יעקב מרגי: אתה יכול לתת לנו הסברים?

יעקב מרגי: מאחר שהעליתם את המושג הזה, ואנחנו לא נפספס, תסביר לנו מה ההבדל, מה כל בדיקה.

שלמון: בדיקת PCR היא בדיקה שבה בודקים את הרצף הנגיפי ברמת מולקולת ה-RNA.

שלמון: בדיקת אנטיגנים מחפשת חלקיקי חלבון של הנגיף.

שלמון: היא בדיקה פחות אמינה, פחות טובה, ובהרבה מאוד מקומות אי-אפשר לסמוך עליה, היא כמעט כמו זריקת מטבע - - - דורשים PCR.

יעקב מרגי: והבדיקה שאנחנו עושים בארץ?

שלמון: בארץ להגדרת מחלה והחלמה אנחנו דורשים PCR, לא בדיקת אנטיגן.

שלמון: בדיקות אנטיגן הן - - - מהירות.

יעקב מרגי: רצית להתייחס?

יעקב מרגי: אתה כבר ברשות דיבור.

שלמון: כן, יש שורה של שאלות, פשוט ברמה העובדתית אשמח להתייחס.

שלמון: חיסון צוותי אוויר – אנחנו נתנו הוראה לחסן עכשיו את כל צוותי האוויר הרלוונטיים, גם טייסים, גם דיילים, בכל החברות הישראליות.

שלמון: אני מניח שהם יסיימו את זה בשבועיים הקרובים, לפחות את המנה הראשונה.

שלמון: לגבי הייחוד של צוותי האוויר, שהעלתה חברת הוועדה – ענו קצת אנשי התעשייה, אבל אני אגיד יותר.

שלמון: אנחנו פוטרים צוותי אוויר, כרגע לפי התקנה, עד 72 שעות.

שלמון: ב-72 שעות האלה הם שוהים בחו"ל תחת תנאי הגבלה.

שלמון: לא בידוד בדיוק, אבל הגבלה מאוד חמורה.

שלמון: רת"א פנו הבוקר, ביקשו שנשקול בגלל הצוותים בארצות הברית, בצפון אמריקה, להאריך ל-96 שעות.

שלמון: אנחנו נבדוק ונשקול.

שלמון: בכל מקרה, לדעתנו, גם אם הם פטורים מבדיקה בארץ המוצא, אנחנו כן ממליצים שהם ייבדקו בנחיתה בארץ, לפחות שתהיה בדיקה אחת.

יעקב מרגי: מה עם צוותי האוויר?

יעקב מרגי: שואלים כאן על צוותי האוויר.

שלמון: כן, אני מדבר רק על צוותי האוויר עכשיו.

יעקב מרגי: לא, אתה דיברת על הטייסים, אני מדבר על כל - - -

שלמון: לא, אני מדבר על טייסים ודיילים כאחד.

שלמון: דיילים יותר חשובים, כי הם במגע.

יעקב מרגי: כאחד.

יעקב מרגי: זו אותה התשובה.

הילה שי וזאן: הוא ממליץ.

הילה שי וזאן: יש המלצה.

שלמון: דיילים באים במגע עם נוסעים.

שלמון: היה ויימצא דייל שנחת בארץ והוא חולה, אני אצטרך להכניס כנראה את כל המטוס לבידוד.

שלמון: גם את זה צריך לזכור.

יעקב מרגי: רגע, הוא לא שמע את כל השאלה.

יעקב מרגי: הנחיתם לחסן את הטייסים.

יעקב מרגי: אנחנו שואלים האם הנחיתם לחסן גם את צוותי האוויר?

שלמון: בהחלט.

שלמון: אני אומר שוב: בעיניי לחסן את הדיילים לא פחות חשוב מאשר את הטייסים, כי הם באים במגע עם הנוסעים.

יעקב מרגי: תודה.

שלמון: יוסי פתאל העלה את סוגיית ההיערכות של משרד הבריאות לתווי תקן בין-לאומיים לסוגיית הדרכון הירוק.

שלמון: אז בניגוד למה שנאמר פה, אנחנו במגעים עם כל הארגונים הבין-לאומיים, כולל ה-OECD, כולל ה-WHO, שכרגע מתנגד לעניין מסיבותיו, וכולל הרבה מאוד מדינות מרכזיות.

שלמון: דיברנו עם צרפת, גרמניה, איטליה, בריטניה, ברמת שרים, ברמה המיניסטריאלית על הסוגיה הזו.

שלמון: יש כרגע הרבה מאוד שאלות, אנחנו בהחלט מתכוונים להיות יחסית בחזית התהליך.

שלמון: להערכתנו ייקח זמן עד שנראה את זה בעולם, בעיקר כי אירופה מתחסנת מאוד לאט, ויש גם סוגיות אתיות, משפטיות ומקצועיות שקצת מעכבות את כל התהליך.

שלמון: להערכתי נצטרך להגיע בהתחלה להסדרים בילטרליים, ובהמשך להצטרף לכל יוזמה בין-לאומית שתיראה ראויה לטובת העניין הזה.

שלמון: בדיקה לא פוטרת הצהרה, אני כבר אומר את זה שוב.

שלמון: והגדרת PCR אני חושב שאמרתי.

שלמון: עד כאן.

יעקב מרגי: תודה.

יעקב מרגי: אנחנו ממשיכים הקראה.

יצחק פינדרוס: ובהגדרה החוקית היום דרכון ירוק זה אישור החלמה?

טל פוקס: לא המותג דרכון ירוק, אלא שבוע לאחר - - -

יעקב מרגי: היא תעצור בסעיף 1, היא לא תמשיך הכול.

יצחק פינדרוס: לא, אני רק רציתי לחדד.

יצחק פינדרוס: האם זו הכוונה?

טל פוקס: כאן נכנס המתחסן.

יצחק פינדרוס: זה בהגדרה אישור החלמה?

טל פוקס: כן.

ולדימיר בליאק: המחוסן הוא גם המחלים.

איתי עצמון: אני מציע שכאן נעצור.

יעקב מרגי: תסבירי לנו מה הקראת כאן.

טל פוקס: אני אסביר.

טל פוקס: זה לב התיקון, הסעיף האחרון שהקראתי.

טל פוקס: הוא מורכב משני חלקים.

טל פוקס: חלק אחד זה האיסור להיות נוסע בטיסה, לעלות לטיסה לישראל כנוסע, אם לא מתקיימים בך אחד מהתנאים שדיברנו עליהם, או בדיקה או אישור מחלים, שכולל אישור מתחסן, או את האישור של ועדת החריגים.

טל פוקס: והסעיף השני מדבר על החובה גם להציג את האישור הזה למפעיל האווירי, לחברת התעופה, לפני שאתה עולה לטיסה, וגם חובה של מפעיל אווירי לדרוש את האישור הזה מכל אדם שעולה לטיסה – אחד מהאישורים שהקראתי.

יעקב מרגי: והחלק השני?

טל פוקס: להמשיך?

איתי עצמון: לא, רגע.

איתי עצמון: לגבי ועדת החריגים, אנחנו מבינים שההרכב שלה כולל את מנכ"ל רשות האוכלוסין וההגירה – יש כאן טעות, זה לא משרד רשות האוכלוסין וההגירה – מנכ"ל משרד הבריאות – זה לא "או", יש כאן "או" מיותר – והמנהל הכללי של משרד החוץ.

איתי עצמון: כלומר ההרכב כולל ייצוג לשלושת המשרדים האלה.

הילה שי וזאן: או מי מטעמם, יש לי תחושה שלא הם ישבו.

איתי עצמון: או נציג שלהם.

טל פוקס: נכון.

איתי עצמון: אוקיי, אז זו טעות שבאמת צריך יהיה לתקן.

איתי עצמון: אגב, כאן אתם מדברים על בדיקות קורונה ולא בדיקות PCR – אם קיים קושי ממשי של העדר נגישות לבדיקות קורונה במקום ההמראה, שזה בעצם אחד הטעמים או נסיבה ששוקלים אותה לצורך מתן אישור מאת ועדת החריגים, אם אני מבין נכון.

טל פוקס: נכון.

איתי עצמון: כלומר, רואים בזה כצורך אישי מיוחד.

טל פוקס: קושי ממשי זה מונח שהוא - - -

איתי עצמון: נתון לפרשנות.

טל פוקס: לא, אבל זה תלוי נסיבות.

יעקב מרגי: הוועדה תחליט, יש לה סמכות.

איתי עצמון: אבל אני אומר:

איתי עצמון: אם יש קושי, והוועדה מחליטה אם יש קושי ממשי.

טל פוקס: כן.

יעקב מרגי: אוקיי, נמשיך, תיקון תקנה 35.

טל פוקס: להקריא כבר את תיקון תקנה 36?

איתי עצמון: לא.

יעקב מרגי: לא, תסבירי לנו את 35.

טל פוקס: אוקיי.

טל פוקס: תקנה 35 עוסקת בעבירות הפליליות.

טל פוקס: היא גם מתקנת את העבירות הפליליות, וגם קובעת עבירה פלילית נוספת.

יעקב מרגי: קנס.

טל פוקס: בעצם כבר היום מי שעלה לטיסה בלי אישור שהוא נתן הצהרת בריאות באתר משרד הבריאות, כבר עכשיו זאת עבירה פלילית, למעשה גם לעלות לטיסה בלי זה וגם לא להציג את האישור הזה, וגם על חברת התעופה להעלות אדם בלי הצהרת הבריאות הזאת.

טל פוקס: ההתאמות שעשינו בתקנה הן כדי שגם האישור הזה, אחד מהאישורים שדיברנו עליהם, עלייה למטוס בלעדיהם, גם היא תהיה עבירה פלילית.

טל פוקס: לכן יש תיקון של תקנות קיימות, כי זה לא עבירה חדשה, זה בעצם במסגרת אותה חובה, צריך לבדוק עכשיו גם עוד משהו.

טל פוקס: ולגבי העבירה נוספת, אני אגיד כמה מילים, שמה שהיה בנוסח עד עכשיו זה חובה להציג את זה ולא לעלות לטיסה בלי זה, ומה שעכשיו קבענו זה שיש חובה לשהות בטיסה עם זה.

טל פוקס: המטרה היא לוודא שאדם יהיה חייב להחזיק את זה איתו לאורך כל הטיסה, כדי שכשהוא יורד מהטיסה בישראל יהיה אפשר לבקש ממנו את האישור הזה, ככה שאם לא יהיה לו אותו, יהיה דרך לגלות את זה שהוא עלה לטיסה בלי האישור הזה.

איתי עצמון: יש לי שתי שאלות, אחת לגבי ההוראה המהותית בתיקון תקנה 30, שמתקשרת גם לתקנה הזו שעניינה העבירות הפליליות.

איתי עצמון: אתם מדברים על איסור לשהות בטיסה, אני לא כל כך הבנתי איך האיסור הזה ישים – זה או שבן אדם עולה לטיסה או שהוא לא עולה לטיסה.

יעקב מרגי: אז היא אמרה, היא ענתה.

טל פוקס: אז אני עניתי מה המטרה.

טל פוקס: לגבי הניסוח, אני לא יודעת אם משרד המשפטים, המחלקה הפלילית כאן.

יעקב מרגי: משרד המשפטים איתנו?

ליאנה בלומנפלד: כן, בהחלט.

יעקב מרגי: שמעת את השאלה של איתי?

ליאנה בלומנפלד: כן, שמעתי את השאלה של איתי, ובעצם אני חייבת לומר, שאני לא כל כך מבינה את התהייה לגבי זה.

ליאנה בלומנפלד: אנחנו באמת הרחבנו פה את העבירה, כדי להפוך אותה גם לעבירה שנעברת בישראל, כדי לאפשר אכיפה כאן בארץ.

ליאנה בלומנפלד: כי ברור לנו שהשארת האכיפה רק בחו"ל, כך שרק בעלייה למטוס צריך להציג את האישור לא מספקת את האפשרות לאכוף כאן את העבירה.

ליאנה בלומנפלד: ולכן כשאנחנו אומרים שהעבירה הופכת להיות עבירת שהייה במטוס, זה אומר שכשאדם יורד מהמטוס, וגם סמוך לאחר מכן בשלבים הראשונים שלו בארץ, ככל שמתרחקים וכבר מגיעים ליציאה מהטרמינל, אז כבר אי-אפשר לומר שזה בדיקה אם נעברה עבירה, אבל בשלבים הראשונים כשהוא יורד מהמטוס ובבידוק יכול לבוא פקח ולבדוק האם הדבר הזה התקיים, האם הוא הציג את האישור במהלך הטיסה.

ליאנה בלומנפלד: ולכן באמצעות הדבר הזה אנחנו מאפשרים את האכיפה כאן, שהיא מאוד דרמטית לדבר הזה.

יעקב מרגי: תודה.

יעקב מרגי: אנחנו תהינו קודם, ועכשיו כשהשבת לנו והבהרת לנו, התהייה שלנו הוסרה.

יעקב מרגי: לא, כי לא הבנת קודם למה תהינו, אז הסברתי לך למה תהינו.

יעקב מרגי: תודה.

ליאנה בלומנפלד: מצוין.

ליאנה בלומנפלד: תודה.

איתי עצמון: ועוד שאלה לעניין ניסוח העבירות הפליליות, וכאן צריך להיות מאוד מאוד מדויקים כאשר מנסחים עבירה פלילית.

איתי עצמון: האיסור הוא לעלות למטוס בלי שהצגת אישורים לקיום האמור בתקנה 30 – כל תקנה 30.

איתי עצמון: איזה בדיוק אישורים קיימים בכל תקנה 30?

איתי עצמון: אתם דיברתם על אישורים מאוד מאוד ספציפיים עם הפניות ספציפיות לתקנות המשנה בתקנה 30.

איתי עצמון: ואישורים ברבים?

איתי עצמון: זה גם לא אישורים ברבים.

טל פוקס: יש פה שני אישורים: כל אחד צריך להראות אישור על הצהרת בריאות, שהוא מילא הצהרת בריאות באתר, והאישור השני - - -

איתי עצמון: זה לא נכון מה שאת אומרת.

איתי עצמון: אני מקריא לך את פסקה (14), עם התיקון: מפעיל אווירי שהתיר לנוסע לטוס בלי שאותו נוסע נכנס או נוסע במעבר הציג למפעיל האווירי – וכאן מגיע התיקון – אישורים לקיום האמור בתקנה 30 – כל האישורים, אני לא יודע איזה אישורים – ואישור על מסירת הצהרה כאמור בתקנה 30(ב1).

איתי עצמון: אז צריך מאוד לחדד כאן את האישורים שנדרשים.

איתי עצמון: כפי שאמרתי, מדובר בעבירה פלילית.

טל פוקס: בסדר גמור.

טל פוקס: נבהיר את זה.

יעקב מרגי: אז לתקן בהתאם.

יעקב מרגי: טוב, ממשיכים.

יצחק פינדרוס: דרך אגב, את מה שהיועץ המשפטי אומר עכשיו ראיתי גם בפועל.

יצחק פינדרוס: בסגר הקודם, כשסגרו את שדות התעופה, אנשים מילאו הצהרת בריאות וחשבו שזה מספיק, ולא הבינו שהם צריכים אשרה מיוחדת לכניסה, והם הגיעו לפה לארץ וכמעט החזירו אותם.

יעקב מרגי: 36.

טל פוקס: תיקון תקנה 36 – זאת התקנה שעוסקת בעבירות המנהליות.

יצחק פינדרוס: אתם צריכים לאחד באיזשהו מקום את הטופסולוגיה.

יצחק פינדרוס: זאת אומרת, בן אדם התבלבל, הוא חושב שהוא מילא טופס אחד והוא סיים, הוא לא קיבל אישור, ואז הוא לא מבין.

יצחק פינדרוס: או כמו שהוא אומר, תאחדו את זה, שיהיה בטופס רובריקה של הבדיקה שתהיה בתוך אותו טופס, ולא להחזיק שני טפסים נפרדים, ואז הבן-אדם באמת יוצא מבולבל, כי הוא בטוח - - -

הילה שי וזאן: גם חברות התעופה, לא רק הוא.

יצחק פינדרוס: קחי בחשבון שמדובר גם באנשים שלא תמיד העברית זה השפה הראשונה שלהם.

יצחק פינדרוס: חלק מהאנשים שעל המטוסים.

יצחק פינדרוס: ואז באמת יוצא להם שהם מתבלבלים.

יצחק פינדרוס: תאחדו אולי את הטופס, כמו שאמר היועץ המשפטי.

יצחק פינדרוס: אם באמת נדרשים שני הדברים, תאחדו את הטופס גם.

טל פוקס: זה לא טופס, זה הצגה של אישור.

איתי עצמון: ובכל מקרה העבירה צריכה להיות ברורה.

יצחק פינדרוס: נכון, כי הבן-אדם הגיע לעבירה פלילית.

איתי עצמון: או שצריך להבהיר על איזה אישורים מדובר, אבל אי-אפשר לנסח עבירה פלילית בצורה כל כך רחבה.

יצחק פינדרוס: אבל בסוף גם צריך להיות פרקטי.

איתי עצמון: זה ברמה הפרקטית.

יצחק פינדרוס: אם אתה עושה באותו טופס את שני הדברים, אז הבן-אדם יודע שאם הוא לא מילא שדה חובה - - -

טל פוקס: לא, אבל רק לעניין הזה, כן חשוב להבהיר, שאת האישור שמציגים, אתה לא מעלה את האישור לאתר של משרד הבריאות, אלא אתה מביא את האישור הזה לחברת התעופה.

הילה שי וזאן: בסדר, אבל שמענו גם מחברות התעופה שיש בלבול מאוד גדול.

יצחק פינדרוס: אני מבקש בקשה אחרת: בהצהרת הבריאות, שתהיה רובריקה שהוא חייב למלא: יש בידי PCR בתוקף.

יצחק פינדרוס: שיהיה בתוך הצהרת הבריאות.

טל פוקס: כן, זה יהיה באותו טופס.

יעקב מרגי: בבקשה.

טל פוקס: אני לא אקריא את הטבלה, אבל עבירה מנהלית נוספת – (10א) – העבירה היא על הפרת תקנה 35(13א), והסכום הוא 2,500.

איתי עצמון: אני מבקש שתגידי מה העבירות שבוצעו כאן לקבוע ומה הקנס שיהיה לצידן.

טל פוקס: בסדר גמור.

טל פוקס: כמו שאמרתי, העבירה החדשה הנוספת היא העבירה שהסביר משרד המשפטים, עבירה על שהייה בטיסה, כדי שיהיה אפשר לאכוף כאן בישראל.

טל פוקס: אז זאת העבירה שנוספה.

טל פוקס: הקנס עליה הוא 2,500.

טל פוקס: זה אותו דבר כמו הקנס על עלייה למטוס מבלי להציג את אותו אישור.

טל פוקס: לכן גם העלייה מ-500 ל-2,500.

טל פוקס: למה זה עלה?

טל פוקס: הרצון הוא באמת לתמרץ כמה שיותר לעשות את הבדיקה הזאת, קנס של 500 לא נראה לנו מספיק.

יעקב מרגי: אגלה לך סוד: מי שרוצה להגיע לארץ, גם ב-2,500 יגיע.

יעקב מרגי: אבל יותר טוב מכלום.

טל פוקס: גם 2,500 כנראה לא מספיק.

טל פוקס: אבל יותר טוב מ-500.

טל פוקס: ואני רק אגיד שהתיקון האחרון, שהעלייה מ-1,500 ל-2,500 היא לגבי כלי טיס קטן יותר.

איתי עצמון: על מי מוטלת כאן החובה?

איתי עצמון: על מי בעצם תחול העבירה?

טל פוקס: זאת העבירה על המפעיל האווירי להעלות אדם לטיסה, מבלי שאותו אדם הציג את אחד מהאישורים שדיברנו עליהם.

טל פוקס: וכבר היום על כלי טיס גדול העבירה הזאת היא 2,500.

טל פוקס: בעצם עשינו קנסות קצת יותר נמוכים לכלי טיס שהם קטנים יותר.

יעקב מרגי: לא יכולים לעשות מדרג.

טל פוקס: לגבי העבירה הזאת ספציפית חשבנו שלא נכון לעשות מדרג, בגלל שהעבירה היא על כל אדם כזה שאתה מעלה, ואז בכל מקרה יש התייחסות לגודל, כי אם כלי הטיס הוא קטן, עלו חמישה אנשים, אז זה 2,500 כפול חמש, ואם זה כלי טיס גדול, עלו 200 אנשים – 2,500 כפול 200.

איתי עצמון: ותזכירי לוועדה, מי הגורמים שמוסמכים להטיל את אותם קנסות?

טל פוקס: אז על אנשים פרטיים – המשטרה; ועל חברות התעופה – גם רשות התעופה האזרחית.

בועז טופורובסקי: זאת אומרת, שאם נכנס מטוס עם 100 נוסעים, ואף אחד לא עשה את הבדיקות האלה – 250,000 שקל?

טל פוקס: כן, הרעיון הוא להפחיד מאוד.

בועז טופורובסקי: לא, בסדר, רק רציתי לוודא.

אימאן ח'טיב יאסין: לא מספיק הכסף של הדוחות ביישובים הערבים, אז צריך עוד.

יעקב מרגי: תודה.

יעקב מרגי: תיקון התוספת השלישית.

שי סומך: אני יכול להעיר הערה, אדוני היושב-ראש, לגבי הערה שהעיר איתי עצמון?

יעקב מרגי: מי הדובר?

שי סומך: שי סומך ממשרד המשפטים.

יעקב מרגי: בבקשה, אדוני.

שי סומך: איתי, הערת לגבי הנושא של הגדרת בדיקת קורונה.

שי סומך: עכשיו, ההגדרה בחוק היא יותר רחבה מבדיקת PCR, היא כוללת גם בדיקת קורונה מיידית.

שי סומך: והכוונה של התקנות היא שהבדיקה תהיה בדיקת PCR, שלפי מה שאני יודע היא בדיקה יותר אמינה מבדיקת הקורונה המיידית.

יעקב מרגי: אנחנו דרשנו הסבר, ואשי נתן לנו אותו כמו שצריך.

איתי עצמון: והגדרה כפי שמקובל לכתוב בחקיקה.

איתי עצמון: לא היה לי שום ויכוח עקרוני, אפשר לקבוע כל מיני סוגים של בדיקות, צריך פשוט להגדיר, כי אנחנו בכל זאת עוסקים בחקיקה.

יעקב מרגי: בוא אומר משהו שנכון גם לחדשים, גם לוותיקים, גם לפרוטוקול, גם לאורחים: שאלות שמתעוררות פה – קודם כול טוב ללמוד, אנחנו לא יודעים הכול, אבל לפעמים גם כשיודעים צריך לשאול, כדי שזה ייאמר וכדי שזה ייכתב.

יעקב מרגי: וצאו מתוך הנחה שלא כולם חיים את ההוויה המשפטית שלכם או התעופתית או הבריאותית, ולכן צריך כשאומרים מושגים להסביר אותם.

יעקב מרגי: תודה.

איתי עצמון: תקנה 5.

איתי עצמון: אז כותרת השוליים זה תיקון התוספת השנייה, לא השלישית.

יעקב מרגי: שהקראנו והסברנו, נכון.

איתי עצמון: מה זה התיקון הזה?

טל פוקס: התיקון הוא במטרה להתאים את הצהרת הבריאות לתיקונים שעשינו כאן.

איתי עצמון: כלומר, אלה הפרטים שיהיו כלולים בהצהרת הבריאות של הנושא?

איתי עצמון: ואתם מתאימים את מה שאמור להיות בטופס, כאן התוספת כוללת רק את הפרטים, הטפסים יותאמו לתיקון שעכשיו הוועדה דנה בו.

טל פוקס: בדיוק.

יעקב מרגי: ועכשיו תחילה.

בועז טופורובסקי: יש לי שאלה.

יעקב מרגי: עכשיו חברי הכנסת.

בועז טופורובסקי: קודם כול שאלה: אם תחילתן של התקנות מלכתחילה הייתה אמורה להיות ב-23 בינואר, למה היה דחוף לממשלה שאתמול נאשר את זה?

יעקב מרגי: מה אתה שואל אותה?

יעקב מרגי: תשאל אותי.

הילה שי וזאן: לא היה דחוף.

בועז טופורובסקי: שגית אמרה לי שזה היה דחוף לממשלה.

יעקב מרגי: כן, הממשלה אמרה לי.

בועז טופורובסקי: למה היה להם דחוף אתמול?

הילה שי וזאן: כי אחרי חודשים שלא הייתה ודאות, רצו לתת ודאות.

יעקב מרגי: תראה, אותי לימדו, כשמשהו לא ברור לך, ויש סיכוי שלא תקבל תשובה – אל תשאל, שלא ישקרו לך.

יעקב מרגי: במקרה הזה אני לא הולך לשקר לך.

יעקב מרגי: הוא לא הצליח לשכנע אותי מה דחוף, אני הבנתי שזה לשדר חירום, לשדר דחיפות, לאשר את זה כמה שיותר מהר.

יעקב מרגי: לא היה איזה משהו שהסבירו לי שאתמול בלילה או היום.

הילה שי וזאן: כנ"ל חוקה.

יעקב מרגי: במיוחד שאיתי כבר בדיון המקדים – ברגע שוועדת החוקה ביטלה, לא עמד לנו הצידוק של הדחיפות, אמרנו: ממילא הכול מתעכב, אז ביטלנו.

יעקב מרגי: אבל נתנו כבר מענה בחוק לגבי תקנות הקורונה, שאם הוועדה לא מתכנסת ולא מאשרת זה נכנס לתוקף.

איתי עצמון: זה בכל מקרה אחרי 24 שעות מתפרסם ונכנס לתוקף.

יעקב מרגי: השאלה שלך במקום.

בועז טופורובסקי: אז, ברשותך, אני גם לוקח את זכות הדיבור בקצרה.

יעקב מרגי: בבקשה.

בועז טופורובסקי: לדעתי פשוט הממשלה הזאת בפניקה אחת גדולה.

יעקב מרגי: מותר לך להגיד מה שאתה רוצה.

בועז טופורובסקי: המחדל של נתב"ג זה מחדל לאומי, שעוד ייחקר ובטוח ייבדק בוועדת החקירה שתקום סביב כל נושא הקורונה.

בועז טופורובסקי: וכל הקורונה הגיעה למדינת ישראל דרך נתב"ג, כל המוטציות יובאו לישראל דרך נתב"ג.

בועז טופורובסקי: והפניקה הזאת גרמה עכשיו לסגירת נתב"ג בצורה של פניקה.

בועז טופורובסקי: רצו להביא את זה באישון לילה בכדי למנוע דיון ציבורי אמיתי, בכדי שאנשים לא יוכלו לבוא ולהגיד את זה.

בועז טופורובסקי: עוד פעם, טוב שזה קרה, ברור שנצביע בעד – זה קרה מאוחר מדי, עם יותר מ-4,000 הרוגים ומתים סתם.

בועז טופורובסקי: חבל שזה קרה.

בועז טופורובסקי: ואני מקווה שמעכשיו ועד שנתגבר על הקורונה לא יהיו עוד מחדלים כאלה, ואנחנו כאן בשביל למנוע אותם.

יעקב מרגי: מחאתך התקבלה, נשמעה והושמעה.

יעקב מרגי: בבקשה, גברתי.

אימאן ח'טיב יאסין: שני דברים: אני כן מסכימה עם כל הבעייתיות של ההתנהלות בנתב"ג.

אימאן ח'טיב יאסין: ובלי שום ספק, המוטציות החדשות לא היו מגיעות אלינו אם - - -

יעקב מרגי: רק אני רוצה להזכיר לחברים, אנחנו כאן בוועדת הכלכלה - -

אימאן ח'טיב יאסין: רצינו לפתוח.

יעקב מרגי: - - סנטנו במשרד התחבורה, ודרשנו מהם לפתוח לאלתר את שדות התעופה ואת השמיים.

אימאן ח'טיב יאסין: נכון.

אימאן ח'טיב יאסין: אז אני אמשיך את המשפט שלי.

יעקב מרגי: אני חייב לומר את זה בהגינות.

הילה שי וזאן: ועדיין זה לא סותר לגבי הבדיקות.

הילה שי וזאן: זה לא סותר.

יצחק פינדרוס: על פי רוב כל אלה שאמרו שלא יהיו חיסונים, כועסים על זה שלא נותנים חיסונים.

הילה שי וזאן: זה לא סותר.

הילה שי וזאן: הצבענו על הצורך בבדיקות לצד פתיחת השמיים.

יעקב מרגי: הילה, היא ברשות דיבור עכשיו.

אימאן ח'טיב יאסין: זה החצי הראשון של הדברים שלי.

אימאן ח'טיב יאסין: החצי השני של המשפט, שהיה צריך לפעול ולעשות את כל מה שצריך, כדי לבדוק ולוודא שלא נגיע למצב הזה.

אימאן ח'טיב יאסין: הדבר השני, אני לא בטוחה שכולנו צריכים להצביע בעד.

אימאן ח'טיב יאסין: אני אישית לא רואה לנכון, כי יש כאן דברים מסביב שהם לא סגורים.

אימאן ח'טיב יאסין: ואני לא יכולה לקבל את זה שזה קשור לדברים אחרים.

אימאן ח'טיב יאסין: אם אנחנו מצביעים על דבר, צריך לתת את כל החבילה, שיהיה סגור הרמטית מכל הצדדים, גם להגן על הנוסע וגם להגן על העובד בשדה התעופה וגם להגן על האזרח שאחר כך יפגוש את אותו אזרח שחזר מחו"ל.

יעקב מרגי: תודה.

יעקב מרגי: בבקשה, אדוני.

יעקב מרגי: זו הזדמנות לכולנו לברך אותך.

יעקב מרגי: בהצלחה.

הילה שי וזאן: בירכנו אותו כשהחלפתי אותך.

יעקב מרגי: אני שמח שעשית את זה וגילית רגישות, אבל עומדת לי הזכות.

יעקב מרגי: בבקשה.

ולדימיר בליאק: תודה רבה.

ולדימיר בליאק: אני אומנם חבר כנסת רק שבועיים, אבל הדיון הזה, אדוני היושב-ראש, היה אמור להתקיים כאן לפני עשרה חודשים לפחות.

ולדימיר בליאק: בינתיים מתחילת המשבר 750,000 אנשים נכנסו לארץ בלי בדיקות, לא פחות מ-4,000 ישראלים מתו מהמחלה.

ולדימיר בליאק: עכשיו שר הבריאות אומר שב-21 בדצמבר לראשונה הם העלו את הסוגיה.

ולדימיר בליאק: סליחה, 21 בדצמבר?

ולדימיר בליאק: הפכו את שדה התעופה לתחנת ייבוא והפצה של המחלה.

ולדימיר בליאק: הבוקר פורסם, אדוני היושב-ראש, ש-56% מהעצמאים לא עובדים כמעט שנה.

ולדימיר בליאק: ההכנסה הממוצעת של העצמאים ירדה ב-47%.

ולדימיר בליאק: הציבור נחנק בסגרים והתחלואה בשיא.

ולדימיר בליאק: אני חושב שמדובר במחדל, כמו שחבר הכנסת טופורובסקי אמר, ובצדק, שעוד ייחקר.

ולדימיר בליאק: אנחנו מאשרים היום את התקנות בכאב גדול, כי מחיר ההפקרות הוא כואב.

ולדימיר בליאק: תודה.

יעקב מרגי: תודה.

יעקב מרגי: הילה, בבקשה.

הילה שי וזאן: מה שאמרת, כבוד היושב-ראש, הוא נכון.

הילה שי וזאן: אנחנו פה פתחנו את השמיים, התעקשנו על פתיחת השמיים.

הילה שי וזאן: אני חושבת שעדיין, גם במצב שאנחנו נמצאים בו היום, אנחנו יכולים לקחת שבועיים קדימה, שבועיים אחורה, אנחנו חוזרים על אותה אמרה ברורה: צריך ללמוד לחיות עם הקורונה.

הילה שי וזאן: עם זאת, אני הייתי בביקור למשל בנתב"ג עם הוועדה לביקורת המדינה, ושם כבר לפני חודשים הצביע מנכ"ל נתב"ג והצביעו הגורמים המקצועיים: בבקשה, תתעקשו בשבילנו שיבדקו את האנשים, או בצאתם או בכניסתם.

הילה שי וזאן: ביקרנו במעבדה, המעבדה הייתה קיימת, יכולה לפעול.

הילה שי וזאן: בסופו של דבר מה שאנחנו רואים זה רק באמת חילופי האשמות בין שר התחבורה הקודם לשרת התחבורה הנוכחית.

יעקב מרגי: לבין משרד הבריאות ומשרד המשפטים וכו'.

הילה שי וזאן: יפה.

הילה שי וזאן: ואני רק אומרת בצורה ברורה: אכן, אני מסכימה פה עם חבריי, היה פה מחדל שלצערי גם גרם למספרים המאוד-מאוד גבוהים, וגם השלכותיו לגבי המתים עוד יתבררו.

הילה שי וזאן: אני אומרת בצורה שחייבת להיאמר פה, לצד קשירת הכתרים המאוד-חשובים לגבי מערך החיסונים היעיל שמתבצע פה בארץ: צריך גם לקחת אחריות.

הילה שי וזאן: וצריך שיבוא הבן-אדם שייקח אחריות, מעבר להייתה אי הבנה, מי קיבל פה את ההחלטה, או יותר נכון מי לא קיבל את ההחלטה?

הילה שי וזאן: מי דחה את הגורמים המקצועיים שהצביעו על כך?

הילה שי וזאן: ולא לגלגל את זה לגורמים משפטיים, שהינה הרי ראינו, ברגע שהממשלה אמרה בצורה ברורה: אני רוצה, הגורמים המשפטיים ידעו לבצע.

הילה שי וזאן: ואנחנו עושים את תפקידנו פה כחברי ועדת הכלכלה, אבל גם תפקידנו, לא פחות מלאשר את התקנות האלה, הוא להצביע, כדי שהיום יילמד לפני הטעות הבאה.

יעקב מרגי: יבגני.

יבגני סובה: אדוני היושב-ראש, אני כבר אמרתי אבל אני חוזר על הדרישה שלי: יש להקים ועדת חקירה ממלכתית מיד לאחר הבחירות, וההתנהלות של נתב"ג וההתנהלות של הקמת מעבדות בנתב"ג זה נושא שחייב להיחקר.

יבגני סובה: ואם אנחנו משווים אותנו ואת משבר הקורונה למלחמת יום הכיפורים, אז גם שם הייתה ועדה שחסמו את זה ל-30 שנה, ואני מת לדעת מה נתניהו ראש הממשלה מפחד שידעו על ההחלטות שהתקבלו בסבב הראשון של הקורונה.

יבגני סובה: אני רוצה לדעת.

יבגני סובה: אם כבר אתה משווה – אני לא השוויתי את זה ליום כיפור – ראש הממשלה משווה את הקורונה ליום כיפור, אז שנדע מה הוא מסתיר מהציבור.

יבגני סובה: שמעתי בקצה האוזן ששר הבריאות שלו לא מתנגד לחשיפה.

יבגני סובה: אז בוא נחשוף את הדברים.

יעקב מרגי: תודה.

יבגני סובה: שנייה, עוד לא סיימתי.

יבגני סובה: תן לי שלוש דקות לפחות.

יבגני סובה: אני רוצה שהציבור ידע על ההתנהלות של הממשלה, וגם ידע כיצד הממשלה היום מנהלת את המשבר הזה, כי אני אמרתי פעם בוועדה, שמדינת ישראל זה כמו אי.

יבגני סובה: אז אני לא רוצה להשוות לגואנטנמו, אני רוצה להשוות לדרום קוריאה, לניו זילנד ולקפריסין.

יבגני סובה: שם אף אחד אפילו לא חושב על חיסונים – ניצחו את הקורונה, ויש גם תעופה.

יבגני סובה: זה מה שאני מבקש שאנשים יחשבו כשאנחנו מסתכלים על הפתרון של משבר הקורונה.

יבגני סובה: זה הכול.

יעקב מרגי: תודה.

יעקב מרגי: יצחק פינדרוס.

יצחק פינדרוס: אני חייב לומר שהקורונה זה החגיגה לפוליטיקאים, זה הסבל של האזרחים והחגיגה לפוליטיקאים.

יבגני סובה: ואתה לא פוליטיקאי.

יצחק פינדרוס: ואני אגיד גם למה.

יצחק פינדרוס: כי יכול לשבת אותו פוליטיקאי באותה ועדה יום אחרי יום – ביום הראשון לצעוק שצריך לפתוח את השדות בצורה חופשית, וביום השני לצעוק למה פתחו את השדות וזה שערורייה.

יצחק פינדרוס: ותאמינו לי, אני יושב פה ופשוט מתמוגג מהדבר הזה.

יצחק פינדרוס: מדינת ישראל מתמודדת עם משבר שכל העולם מתמודד, שאין תו"ל איך להתמודד איתו.

יצחק פינדרוס: ואתה מקבל החלטות חדשות בכל יום, וכל יום אתה מנסה לעשות את הטוב ביותר.

יצחק פינדרוס: ואתה יודע מה?

יצחק פינדרוס: בסיכומם של עשרה חודשים, באופן יחסי למה שאני רואה, תסלח לי, ברוב המדינות המתקדמות, מדינת ישראל עשתה צעדים, לא חושב שבגלל חוכמתו של מישהו כזה, אז ניסתה לעשות כמו כל מדינה, אבל הייתה לה סיעתא דשמייא, כמו כל מדינה את המקסימום שהוא יכולה לעשות.

יצחק פינדרוס: הדבר הזה הוא נכון, וצריך לעשות אותו וצריך לגבות אותו.

יצחק פינדרוס: צריך, כמו שאמרו כולם, גם לפתוח יותר, גם לסגור יותר.

יצחק פינדרוס: הכול נכון.

יצחק פינדרוס: וזה נחמד, אתה יכול לשבת בוועדה ולהגיד.

יצחק פינדרוס: התקנות האלה באות, צריך לאשר אותן.

יצחק פינדרוס: כמו שאמרתי, בגלל שהתקנות האלה מוגבלות, אם היה דיון גם על כל הנושא של ועדת החריגים, ומי נכנס לארץ, מי לא נכנס לארץ, יש לי הרבה מה לומר על ההתנהלות של משרדי הממשלה.

יצחק פינדרוס: יש לי גם ביקורת, כי אני גם בסוף פוליטיקאי.

יצחק פינדרוס: אבל אני חושב שאנחנו צריכים לאשר את התקנות האלה, ויפה שעה אחת קודם.

יעקב מרגי: תודה.

יעקב מרגי: מטי.

מטי יוגב: אז קודם כול, אני מסכימה איתך, ידידי היקר, זו בהחלט חגיגה לפוליטיקאים.

מטי יוגב: ואני כאן גם שומעת כל פעם הסתייגויות וצעקות.

מטי יוגב: ומצד שני, כשמתחברים לקהלים כאלו ואחרים, אז מסכימים איתם ואומרים: לא, צריך לשחרר קצת.

מטי יוגב: צריך לבדוק אכן איך התנהלנו כאן במהלך המשבר הזה, אבל ראוי לציין שאנחנו נמצאים בניסוי וטעייה, תוך כדי אנחנו לומדים, ותוך כדי מסיקים מסקנות, וטוב שהגענו להחלטות הללו.

יעקב מרגי: תודה.

יעקב מרגי: פינדרוס, יש שדרן – מה אני אעשה, אני נוסע הרבה לכאן, וזה יוצא באותן שעות – בהגבלות הקודמות כשהיה פייק סגר – למה אין מחסומים בכבישים?

יעקב מרגי: כששמו מחסומים בכבישים – למה הם שמים מחסומים בכבישים?

יצחק פינדרוס: כן, חגיגה.

יבגני סובה: לא, אין מחסומים.

יצחק פינדרוס: למה מביאים חיסונים?

יצחק פינדרוס: למה לא מחסנים את כולם?

יבגני סובה: אתה שם מחסום ואתה בודק מכונית אחת מ-50?

יבגני סובה: זה לא מחסום.

יעקב מרגי: נכון.

יבגני סובה: אז תעשה מחסום, תעצור כל מכונית חמישית.

יצחק פינדרוס: זה הבוקר.

יצחק פינדרוס: מחר כשלא יהיה מחסום, אתה תצעק: למה אין מחסומים?

יעקב מרגי: רבותיי, הרצאה חשובה.

יעקב מרגי: אתם החטאתם את המטרה.

יעקב מרגי: עוד לא קם הפוליטיקאי שמראיין את איש התקשורת.

יעקב מרגי: אבל הפסקתי אותך באמצע.

מטי יוגב: אז מה שאני אומרת, אני מברכת על כל צעד שאנחנו מקבלים בעקבות איזשהם נתונים שמגיעים לשולחן הזה או לשולחנות אחרים.

מטי יוגב: אנחנו חייבים להיות קשובים לצרכים מצד אחד, ומצד שני לתוצאות.

מטי יוגב: ויפה מאוד עושה ראש הממשלה, כשהוא מנהל את המשבר הזה כפי שהוא מנהל.

יעקב מרגי: תודה.

יעקב מרגי: גברתי, בבקשה.

מיכל וונש: תודה, אדוני היושב-ראש.

מיכל וונש: אני אורחת פה בוועדה.

יעקב מרגי: את לא אורחת, חברת הכנסת מן המניין.

מיכל וונש: אורחת בוועדה הזאת.

מיכל וונש: עוד לפני שאתם מצביעים, אני כן רציתי להשמיע פה את זעקת העולים שאני משמיעה בכל ועדה בבית הזה מתחילת משבר הקורונה.

מיכל וונש: אני רוצה להסביר, שיש עולים ותיקים וחדשים, שהגשימו את חזון, ייעוד וערכי מדינת ישראל עם עלייתם ארצה.

מיכל וונש: הם לא ראו לא את ההורים ולא את הילדים שלהם ממרץ, ללא שום מדיניות ברורה ושקופה.

מיכל וונש: כל מה שהצלחתי לעשות זה להרחיב קריטריונים, כדי שחיילים בודדים, בנות שירות ומי שילדו בארץ לבדם יזכו לביקורים כאלה.

מיכל וונש: אני מאוד מקווה, אדוני היושב-ראש, שהתקנות האלה שאתם מצביעים עליהן היום ייקחו בחשבון גם את הקהל הענק, העצום הזה של עולים ותיקים וחדשים, וינגישו בשפות שונות את ההשלכות, כיוון שאי-אפשר לחשוב ולרגע לא להבין את הקושי הגדול אל מול המשבר הכלכלי, החברתי, הבריאותי הגדול שפקד את כל החברה הישראלית.

מיכל וונש: ואני מאוד מקווה שתתעקשו על כך לפני שאתם מצביעים על התקנות.

יעקב מרגי: תודה.

יבגני סובה: לא, פשוט חזרו מההסכמות.

יבגני סובה: בהקשר למה שמיכל אומרת, היה דיון בוועדת העלייה והקליטה, היו הסכמות עם רשות האוכלוסין וההגירה, דוד ביטן, שכרגע נאבק על חייו ואנחנו מאחלים לו החלמה מהירה, סיכם עם רשות האוכלוסין וההגירה, ולצערי אחר כך קיבלנו מכתב ששר הפנים, שראש המפלגה שלך, כנראה לא רוצה לקחת סיכונים.

יבגני סובה: זה הכול.

יבגני סובה: אז אתה מסכם, ואתה חוזר מההסכמות.

יעקב מרגי: תודה.

יעקב מרגי: רגע.

מיכל וונש: כיוון שהכול בכפוף להנחיות משרד הבריאות, אף אחד - - -

יעקב מרגי: בסדר, כרגע אנחנו לא שם.

יעקב מרגי: כרגע התקנות האלה - - -

יצחק פינדרוס: אמרתי את זה בתחילת הדיון, הסבירו שאין הבדל.

יעקב מרגי: אני יכול לדבר?

יבגני סובה: זו דוגמה לחוסר ההתנהלות.

יבגני סובה: אתה מבין, יעקב?

יבגני סובה: זו בדיוק הדוגמה.

יבגני סובה: אתה מסכם משהו, אתה אומר: בוא נעשה את זה במסגרת, בוא נכניס, ואתה מפר את ההסכמות.

יבגני סובה: ואתה מתפלא אחר כך שהמדינה לא מתנהלת.

יעקב מרגי: רבותיי, התקנות האלה מגבילות אפילו ישראלי חולה, שהוא לא יכול לעלות לארץ.

יעקב מרגי: לגבי מידע, בוודאי שצריך להנגיש אותו בכל השפות ולתת להם את כל המידע.

יעקב מרגי: תודה רבה.

יעקב מרגי: ועכשיו אנחנו ניגשים להצבעה על כל התקנות.

יעקב מרגי: מי בעד?

יבגני סובה: יש פה הסכמות, זה לא העניין.

יבגני סובה: היישום, זה מה שחשוב פה.

יעקב מרגי: מי נגד?

יעקב מרגי: אחד נגד.

יעקב מרגי: מי נמנע?

יעקב מרגי: אין נמנעים.

יעקב מרגי: התקנות אושרו.

יעקב מרגי: התקנות אושרו.

יעקב מרגי: אני מודה לכל החברים.

יעקב מרגי: אין ספק - - -

עופר מלכה: יושב-ראש הוועדה, אפשר משפט?

יעקב מרגי: רגע, אני אומר משפט.

יעקב מרגי: אני אומר לכם: ראו, משרדי הממשלה, היינו בתקנות תעופה פעם, פעמיים, שלוש.

יעקב מרגי: חלקן אושרו כאן, והתברר בדיעבד שלא קוימו.

יעקב מרגי: כדי שלא מחר נזרוק את זה על משרד כזה או יועץ משפטי כזה, אם יהיה קושי, הינה אני מודיע את זה לוועדה: אם יהיה קושי ליישם סעיף אחד מהתקנות האלה, אני מבקש לחזור לוועדה, לדווח לנו.

יעקב מרגי: לא אחרי שנמצא את עצמנו עוד פעם לפני שוקת שבורה.

יעקב מרגי: תודה רבה.

איתי עצמון: כך או כך לפני ה-3 בפברואר תהיה תחנה נוספת להארכה, ואז כל ההסדר נבחן שוב.

יעקב מרגי: עופר מלכה, לפני שאני נועל את הדיון, רצית להתייחס?

עופר מלכה: כן, היו פה כמה שאלות שאני חייב להתייחס.

יעקב מרגי: בוא, הדיון הוצבע.

יעקב מרגי: חבל, עופר.

יעקב מרגי: הדיון הוצבע וגמרנו.

יעקב מרגי: תודה רבה, הישיבה נעולה.